cyanic-selkie/wikianc huggingface dataset:
ಗುಲಾಬಿ
ಕಾರ್ಪೆಟ್‌ ಗುಲಾಬಿಗಳು
ಮತ್ತೊಮ್ಮೆ, ಡೇವಿಡ್‌ ಆಸ್ಟಿನ್‌ನಂತೆಯೇ ಈ ಗುಲಾಬಿಗಳನ್ನೂ ಯಾವುದೇ ಅಧಿಕೃತ ಗುಲಾಬಿ ಪ್ರಾಧಿಕಾರವು ಗುಲಾಬಿಗಳ ಒಂದು ಪ್ರತ್ಯೇಕ ವರ್ಗವಾಗಿ ಅಧಿಕೃತವಾಗಿ ಗುರುತಿಸದಿರಬಹುದು. ಆದರೆ ಕಾರ್ಪೆಟ್‌ ಗುಲಾಬಿಗಳು (ಫ್ಲವರ್ ಕಾರ್ಪೆಟ್‌ ಎಂದೂ ಅವು ಹೆಸರಾಗಿವೆ) ಗ್ರಾಹಕರು, ಭೂದೃಶ್ಯ ತೋಟಗಾರರು ಹಾಗೂ ಪುಷ್ಪೋದ್ಯಮದಿಂದ ಗುರುತಿಸಲ್ಪಟ್ಟಿವೆ. ವೆರ್ನರ್ ನೋಕ್‌ (ಜರ್ಮನಿ) ರೋಗ ನಿರೋಧಕ ಗುಲಾಬಿಗಳಿಗೆ ಸಂಬಂಧಿಸಿದ ತನ್ನ ತಳಿಸೃಷ್ಟಿ ಕಾರ್ಯವನ್ನು 1965ರಲ್ಲಿ ಪ್ರಾರಂಭಿಸಿದ.ಗುಲಾಬಿಗಳ ಕುರಿತು ಅತೀವವಾದ ಉತ್ಕಟತೆಯನ್ನು ಆತ ಹೊಂದಿದ್ದರೂ, ಎಲ್ಲಾ ಬಗೆಯ ರೋಗಗಳನ್ನು ಒಳಗೊಂಡಿರುವ ಗುಲಾಬಿಗಳು ದೀರ್ಘಕಾಲದವರೆಗೆ ತೋಟಗಾರರ ಮೆಚ್ಚುಗೆಯನ್ನು ಗಳಿಸುತ್ತವೆ ಎಂಬುದನ್ನು ನಂಬಲು ಆತ ಸಿದ್ಧನಿರಲಿಲ್ಲ. 1989ರಲ್ಲಿ ಫ್ಲವರ್ ಕಾರ್ಪೆಟ್‌ ಪಿಂಕ್‌ ಎಂಬ ತನ್ನ ಮೊದಲ ಫ್ಲವರ್ ಕಾರ್ಪೆಟ್‌ ಗುಲಾಬಿಯನ್ನು ಆತ ಪರಿಚಯಿಸಿದ.ಸಾಟಿಯಿಲ್ಲದ ರೋಗ ಸಹಿಷ್ಣುತೆಯ ಜೊತೆಗೆ, ಹೆಚ್ಚೂ ಕಮ್ಮಿ ಯಾವುದೇ ಗುಲಾಬಿಯೂ ತೋರ್ಪಡಿಸದ, ಸುದೀರ್ಘ ಅವಧಿಯವರೆಗೆ (ಹವಾಮಾನವನ್ನು ಆಧರಿಸಿ 5 ರಿಂದ 9 ತಿಂಗಳವರೆಗೆ) ಹೂಬಿಡುವ ಸ್ವಭಾವವನ್ನು ಈ ಗುಲಾಬಿಯು ಹೊಂದಿತ್ತು. ಯಾವುದೇ ಅಲಂಕಾರಿಕ ಉದ್ದೇಶದ ಸಮರುವಿಕೆ (ಕತ್ತರಿಸುವಿಕೆ) ಅಗತ್ಯವೂ ಇದಕ್ಕಿರಲಿಲ್ಲ; ಕೇವಲ ಉದ್ದಹಿಡಿಯ ಕತ್ತರಿಗಳು, ಹೆರೆಗತ್ತರಿಗಳನ್ನು ಬಳಸಿಕೊಂಡು ಅಥವಾ ಟ್ರಾಕ್ಟರ್ ನೀಳಕೊಯ್ತದ (1/3 ಭಾಗದಷ್ಟು ಅಥವಾ ಮಣ್ಣಿನ ಮಟ್ಟದವರೆಗೆ ಕತ್ತರಿಸಿದರೂ ಬಾಧಕವಿಲ್ಲ) ವಿಧಾನದಲ್ಲಿ ಈ ಗುಲಾಬಿಗಳನ್ನು ಕತ್ತರಿಸಬಹುದಿತ್ತು. ಅಷ್ಟೇ ಅಲ್ಲ, ಇವೆಲ್ಲವನ್ನೂ ಸೊಗಸಾದ, ಹುಲುಸಾಗಿರುವ ಉಜ್ವಲ ಹಸಿರಿನ ಎಲೆಗೊಂಚಲಿನ ಮೇಲೆ ಮಾಡಬಹುದಿತ್ತು. ನಿರಂತರವಾದ ಅಭಿವೃದ್ಧಿ ಮತ್ತು ಸದೃಢವಾದ ತಳಿಸೃಷ್ಟಿ ಕಾರ್ಯಕ್ರಮವೊಂದರಿಂದಾಗಿ ಬಿಳಿ, ಆಪಲ್‌ಬ್ಲಾಸಂ, ಕೆಂಪು, ಹಳದಿ, ಹೊಂಬಣ್ಣ ಮತ್ತು ಹವಳದ ಬಣ್ಣವೇ ಮೊದಲಾದ ವಿವಿಧ ವರ್ಣಗಳ ಫ್ಲವರ್ ಕಾರ್ಪೆಟ್‌ ಗುಲಾಬಿಗಳು ಲಭ್ಯವಾದವು. ಈ ಅವಧಿಯಲ್ಲಿ ಅವನ ಮಗ ರೀನ್‌ಹಾರ್ಡ್‌ ನೋಕ್‌ನ ನಾಯಕತ್ವದಡಿಯಲ್ಲಿ ತಳಿಸೃಷ್ಟಿ ಕಾರ್ಯವು ಮುಂದುವರಿಯಿತು. 2007ರಲ್ಲಿ ಕಂಡುಬಂದ ಮುಂದಿನ ತಳಿಸೃಷ್ಟಿಯಲ್ಲಿ ಫ್ಲವರ್ ಕಾರ್ಪೆಟ್ ಪಿಂಕ್ ಸುಪ್ರೀಮ್, ಕೇಸರಿ-ಕಡುಗೆಂಪು ಮತ್ತು ಕಿತ್ತಲೆ ಹಳದಿ ಬಣ್ಣದೊಂದಿಗಿನ ಆತನ ಹೊಸ ಪೀಳಿಗೆಯ ತಳಿಗಳು ಪರಿಚಯಗೊಂಡವು. ಮೇಲೆ ಹೆಸರಿಸಲಾದ ಎಲ್ಲ ವಿಶಿಷ್ಟ ಲಕ್ಷಣಗಳ ಜೊತೆಗೆ, 42Cವರೆಗಿನ ಬಿಸಿಯಾದ ಹವಾಮಾನದ ಸನ್ನಿವೇಶಗಳಲ್ಲೂ ಈ ಗುಲಾಬಿಗಳು ನಿರಾಳವಾಗಿರುತ್ತವೆ.
ಒಣಗಿದ ಹೂವನ್ನು ತೆಗೆಯುವಿಕೆ
ಗುಲಾಬಿ ಪೊದೆಸಸ್ಯಗಳು ಹೂಬಿಡುವ ಋತುವಿನ ಅವಧಿಯಲ್ಲಿ, ಆಕರ್ಷಣೆ ಕಳೆದುಕೊಂಡ, ಮಸುಕಾದ, ಸುರುಟಿಕೊಂಡಿರುವ ಅಥವಾ ಬಣ್ಣವನ್ನು ಕಳೆದುಕೊಂಡಿರುವ ಅವುಗಳ ಯಾವುದೇ ಹೂವುಗಳನ್ನು ಕೈಯಿಂದ ತೆಗೆದುಹಾಕುವ ಸರಳ ಅಭ್ಯಾಸವನ್ನು "ಒಣಗಿದ ಹೂವನ್ನು ತೆಗೆಯುವಿಕೆ" ಎನ್ನುತ್ತಾರೆ. ಹಣ್ಣಿನ ಉತ್ಪಾದನೆಗಿಂತ ಮಿಗಿಲಾಗಿ, ಸಸ್ಯವು ತನ್ನ ಶಕ್ತಿ ಮತ್ತು ಸಂಪನ್ಮೂಲಗಳನ್ನು ಹೊಸ ಕವಲುಗಳು ಹಾಗೂ ಹೂವುಗಳ ಕಡೆಗೆ ಕೇಂದ್ರೀಕರಿಸಲು ಪ್ರೋತ್ಸಾಹಿಸುವ ದೃಷ್ಟಿಯಿಂದ ಈ ಅಭ್ಯಾಸವನ್ನು ಕೈಗೊಳ್ಳಲಾಗುತ್ತದೆ. ಒಂದು ವೇಳೆ ಕಳೆಗುಂದಿದ ಹೂವುಗಳು ಅಸಹ್ಯಕರವಾಗಿ ಕಾಣುತ್ತಿದ್ದರೆ ಸೌಂದರ್ಯಾರಾಧನೆಯ ಉದ್ದೇಶಗಳಿಗಾಗಿಯೂ ಒಣಗಿದ ಹೂವನ್ನು ತೆಗೆಯಬಹುದು. ಈ ಪ್ರಕ್ರಿಯೆಗೆ ಗುಲಾಬಿಗಳು ವಿಶೇಷವಾಗಿ ಸ್ಪಂದಿಸುತ್ತವೆ. ಒಣಗಿದ ಹೂವುಗಳನ್ನು ತೆಗೆಯುವಾಗ, ಕೇವಲ ಹೂವಿನ ತಳವನ್ನು ಮಾತ್ರವೇ ಅಲ್ಲದೇ, ಮೊದಲ 5-ಪರ್ಣಕಗಳ ಎಲೆಯ ಕೆಳಗಿನ ಕಾಂಡದವರೆಗೆ ತೆಗೆಯಬೇಕು. ಇದರಿಂದಾಗಿ ಮುಂದಿನ ಕವಲೊಡೆಯುವಿಕೆ ಹಾಗೂ ಹೂವಿನ ಉತ್ಪಾದನೆಗೆ ಪ್ರೋತ್ಸಾಹ ನೀಡಿದಂತಾಗುತ್ತದೆ. ಒಣಗಿದ ಹೂವನ್ನು ತೆಗೆಯುವ ಅಭ್ಯಾಸದಿಂದಾಗಿ ಗುಲಾಬಿಗಳ ವಿವಿಧ ಪ್ರಭೇದಗಳ ಮೇಲೆ ಬಗೆಬಗೆಯ ಪರಿಣಾಮಗಳುಂಟಾಗುತ್ತವೆ. ಹಳೆಯ ಉದ್ಯಾನ ಗುಲಾಬಿಗಳಿರಲಿ ಅಥವಾ ಹೆಚ್ಚು ಆಧುನಿಕವಾದ ಮಿಶ್ರತಳಿ ಪ್ರಭೇದಗಳಿರಲಿ, ನಿರಂತರ ಹೂಬಿಡುವ ಪ್ರಭೇದಗಳಲ್ಲಿ ಒಣಗಿದ ಹೂವನ್ನು ತೆಗೆಯುವುದರಿಂದ ಸದರಿ ಗುಲಾಬಿ ಸಸ್ಯವು ಹೊಸ ಕವಲುಗಳು, ಎಲೆಗಳು ಮತ್ತು ಹೂವುಗಳನ್ನು ನಿರಂತರವಾಗಿ ರೂಪಿಸುತ್ತಲೇ ಹೋಗುತ್ತದೆ. "ಒಮ್ಮೆ ಮಾತ್ರವೇ ಹೂಬಿಡುವ" (ಅವು ಪ್ರತಿ ಋತುವಿನಲ್ಲೂ ಒಮ್ಮೆ ಮಾತ್ರವೇ ಹೂಬಿಡುತ್ತವೆ) ಪ್ರಭೇದಗಳಲ್ಲಿ ಮುಂದಿನ ಹೂಬಿಡುವ ಋತುವು ಬರುವವರೆಗೂ ಹೊಸ ಹೂವುಗಳು ಕಾಣಿಸಿಕೊಳ್ಳುವುದಿಲ್ಲವಾದರೂ, ಒಣಗಿದ ಹೂವನ್ನು ತೆಗೆಯುವ ಕ್ರಮದಿಂದಾಗಿ ಸಸ್ಯವು ಹೊಸ ಹಸಿರು ಬೆಳವಣಿಗೆಯನ್ನು ರೂಪಿಸುವ ಪರಿಣಾಮವನ್ನು ಕಾಣಬಹುದು. ಬಹುತೇಕ ಗುಲಾಬಿ ತೋಟಗಾರರು ಅಥವಾ ಮಾಲಿಗಳು ತಮ್ಮ ಗುಲಾಬಿ ಸಸ್ಯಗಳನ್ನು ಬಲಿಷ್ಠವಾಗಿ, ನವಚೈತನ್ಯದೊಂದಿಗೆ ಮತ್ತು ಉತ್ಪಾದನಾಶೀಲವಾಗಿ ಇರಿಸಿಕೊಳ್ಳಲು ಒಣಗಿದ ಹೂವನ್ನು ತೆಗೆಯುವ ಅಭ್ಯಾಸವನ್ನು ಬಳಸುತ್ತಾರೆ. ಇದು ಗುಲಾಬಿ ಸಸ್ಯಗಳ ಬೆಳವಣಿಗೆಯನ್ನು ಚುರುಕಾಗಿಸುತ್ತದೆ. ಆದರೆ, ಉತ್ತಮವಾದ ಗುಲಾಬಿ ಹಣ್ಣುಗಳನ್ನು ಉತ್ಪತ್ತಿಮಾಡುವ ರೋಸಾ ಗ್ಲೌಕಾ ಅಥವಾ ರೋಸಾ ಮೊಯೆಸೈಯಂತಹ ಜಾತಿಗುಲಾಬಿಗಳನ್ನು ಒಣಗಿದ ಹೂವು ತೆಗೆಯುವ ಪ್ರಕ್ರಿಯೆಗೆ ಒಳಪಡಿಸಬಾರದು.
ಇತಿಹಾಸ
ತನ್ನ ಸೌಂದರ್ಯದಿಂದಾಗಿ ಯಾವಾಗಲೂ ಉತ್ತಮ ಮೌಲ್ಯವನ್ನು ಗಳಿಸಿಕೊಂಡೇ ಬಂದಿರುವ ಗುಲಾಬಿಯು, ಸಂಕೇತಗಳ ಸುದೀರ್ಘ ಇತಿಹಾಸವನ್ನೇ ಹೊಂದಿದೆ.ಪ್ರಾಚೀನ ಕಾಲದ ಗ್ರೀಕರು ಮತ್ತು ರೋಮನ್ನರು ಗುಲಾಬಿಯನ್ನು ಅಫ್ರೋಡೈಟ್‌ ಮತ್ತು ವೀನಸ್‌ ಎಂದು ಉಲ್ಲೇಖಿಸಲ್ಪಡುವ ತಂತಮ್ಮ ಪ್ರೇಮದೇವತೆಯರೊಂದಿಗೆ ಗುರುತಿಸಿದ್ದಾರೆ. ರೋಮ್‌ನಲ್ಲಿ, ರಹಸ್ಯವಾದ ಅಥವಾ ಗೋಪ್ಯವಾದ ವಿಷಯಗಳ ಚರ್ಚೆಯು ನಡೆಯುತ್ತಿದ್ದ ಕೋಣೆಯ ಬಾಗಿಲ ಮೇಲೆ ಕಾಡುಗುಲಾಬಿಯೊಂದನ್ನು ಇರಿಸಲಾಗುತ್ತಿತ್ತು. ಸಬ್ ರೋಸಾ ಅಥವಾ "ಗುಲಾಬಿಯ ಕೆಳಗೆ" ಎಂಬ ಪದಗುಚ್ಛವು ರಹಸ್ಯವನ್ನು ಕಾಪಾಡುವುದು ಎಂಬ ಅರ್ಥವನ್ನು ನೀಡುತ್ತದೆ. ಇದು ಸದರಿ ಪ್ರಾಚೀನ ರೋಮನ್ನರ ಪರಿಪಾಠದಿಂದ ಮೈದಳೆದಿದೆ. ಹಿಂದಿನ ಕಾಲದ ಕ್ರಿಶ್ಚಿಯನ್ನರು ಗುಲಾಬಿಯ ಐದು ದಳಗಳನ್ನು ಕ್ರಿಸ್ತನಿಗಾದ ಐದು ಗಾಯಗಳೊಂದಿಗೆ ಸಮೀಕರಿಸಿದ್ದಾರೆ ಅಥವಾ ಗುರುತಿಸಿಕೊಂಡಿದ್ದಾರೆ. ಈ ವ್ಯಾಖ್ಯಾನವಿದ್ದಾಗ್ಯೂ, ಅವರ ನಾಯಕರುಗಳು ಇದನ್ನು ಪರಿಗ್ರಹಿಸಲು ಹಿಂದುಮುಂದು ನೋಡಿದರು. ಏಕೆಂದರೆ, ಇದು ರೋಮನ್ನರ ದೌರ್ಜನ್ಯಗಳು ಹಾಗೂ ಅನಾಗರಿಕ ಮತಾಚರಣೆಯೊಂದಿಗೆ ಸಂಬಂಧ ಹೊಂದಿದೆ ಎಂಬುದು ಅವರ ಅಭಿಪ್ರಾಯವಾಗಿತ್ತು. ಅಂತಿಮವಾಗಿ ಕೆಂಪು ಗುಲಾಬಿಯನ್ನು ಕ್ರಿಶ್ಚಿಯನ್ ಹುತಾತ್ಮರುಗಳ ರಕ್ತದ ಒಂದು ಸಂಕೇತವಾಗಿ ಸ್ವೀಕರಿಸಲಾಯಿತು. ಕಾಲಕ್ರಮೇಣ ಗುಲಾಬಿಗಳು ವರ್ಜಿನ್ ಮೇರಿಯೊಂದಿಗೂ (ಯೇಸು ಕ್ರಿಸ್ತನ ತಾಯಿಯಾದ ಮೇರಿ ಕನ್ಯೆ) ಗುರುತಿಸಲ್ಪಟ್ಟವು. ಚೈನಾದಿಂದ ಬಂದ ಸಾರ್ವಕಾಲಿಕವಾಗಿ ಅರಳುವ ಗುಲಾಬಿಗಳು 1800ರ ದಶಕದಲ್ಲಿ ಯುರೋಪ್‌ನಲ್ಲಿ ಪರಿಚಯವಾಗುವುದರೊಂದಿಗೆ, ಗುಲಾಬಿ ಸಂಸ್ಕೃತಿಯು ತನ್ನದೇ ಆದ ನೆಲೆಯನ್ನು ಕಂಡುಕೊಂಡಿತು. ಪ್ರಸ್ತುತ ಗುಲಾಬಿಗಳ ಸಾವಿರಾರು ಪ್ರಭೇದಗಳು ಲಭ್ಯವಿದ್ದು, ಹೂವಿನ ಆಕಾರ, ಗಾತ್ರ, ಪರಿಮಳ ಮತ್ತು ಮುಳ್ಳುಗಂತಿಗಳು ಇಲ್ಲದಿರುವಿಕೆಯ ಗುಣಲಕ್ಷಣಗಳಿಗಾಗಿ ಅವುಗಳನ್ನು ಅಭಿವೃದ್ಧಿಪಡಿಸಲಾಗಿದೆ. upright|thumb|150px|ಹೂಕುಂಡವೊಂದರಲ್ಲಿನ ಗುಲಾಬಿಗಳು, ರೆನೋಯ್‌ರ್‌ ರಚಿಸಿರುವ ಕೋಸು ಗುಲಾಬಿಯ ವರ್ಣಚಿತ್ರ
ಕಲೆ
ಕಲಾವಿದರು ಗುಲಾಬಿಯನ್ನು ಆಗಿಂದಾಗ್ಗೆ ಅಭಿವ್ಯಕ್ತಗೊಳಿಸಿದ್ದಾರೆ. ಲಕ್ಸೆಂಬರ್ಗ್‌ನಲ್ಲಿ ಹುಟ್ಟಿದ ಬೆಲ್ಜಿಯಾದ ಕಲಾವಿದನಾದ ಪಿಯರೆ-ಜೋಸೆಫ್ ರೆಡೌಟೆಯು ಗುಲಾಬಿಗಳ ಒಂದಷ್ಟು ಅತಿವಿಸ್ತೃತ ವರ್ಣಚಿತ್ರಗಳನ್ನು ರಚಿಸಿದ್ದಾನೆ. ಹೆನ್ರಿ ಫ್ಯಾಂಟಿನ್-ಲೆಟೌರ್ ಕೂಡಾ ಸ್ಥಿರ ಜೀವಗಳನ್ನು ಯಥೇಚ್ಛವಾಗಿ ಚಿತ್ರಿಸಿರುವ ಓರ್ವ ವರ್ಣಚಿತ್ರಕಾರನಾಗಿದ್ದು, ಗುಲಾಬಿಗಳನ್ನು ಒಳಗೊಂಡಂತೆ ನಿರ್ದಿಷ್ಟವಾಗಿ ಹೂವುಗಳನ್ನು ಚಿತ್ರಿಸಿದ್ದಾನೆ. 'ಫ್ಯಾಂಟಿನ್-ಲೆಟೌರ್' ಗುಲಾಬಿಗೆ ಈ ಕಲಾವಿದನ ಹೆಸರನ್ನೇ ಇಡಲಾಗಿದೆ. ಕ್ಲೌಡೆ ಮೊನೆಟ್, ಪಾಲ್ ಸಿಝೇನ್ ಮತ್ತು ಪಿಯರೆ-ಅಗಸ್ಟೆ ರೆನೊಯರ್ ಇವರೇ ಮೊದಲಾದವರನ್ನು ಒಳಗೊಂಡಂತೆ ಇತರ ಚಿತ್ರಪ್ರಭಾವ ನಿರೂಪಣಾವಾದಿಗಳು ತಮ್ಮ ಇತರ ಕಲಾಕೃತಿಗಳ ಪಟ್ಟಿಯಲ್ಲಿ ಗುಲಾಬಿಗಳ ವರ್ಣಚಿತ್ರಗಳನ್ನೂ ಹೊಂದಿದ್ದಾರೆ.
ಜನಪ್ರಿಯ ಸಂಸ್ಕೃತಿ
thumb|right|ಕೆಂಪು ಗುಲಾಬಿಗಳು thumb|ಕೆಟಲೋನಿಯಾದಲ್ಲಿ ಸಂತ ಜಾರ್ಜ್‌ರ ದಿನದಂದು ಗುಲಾಬಿ ಹೂಗಳನ್ನು ಮಾರುತ್ತಿರುವುದು ಗುಲಾಬಿಗಳು ಅನಾದಿಕಾಲದಿಂದಲೂ ಪ್ರೇಮ ಮತ್ತು ಸೌಂದರ್ಯದ ಸಂಕೇತಗಳಾಗಿವೆ. ಐಸಿಸ್ ಮತ್ತು ಅಫ್ರೋಡೈಟ್‌ ದೇವತೆಗಳೂ ಸೇರಿದಂತೆ ದೇವತೆಗಳಿಗೆ ಗುಲಾಬಿಯು ಪವಿತ್ರವಾದ ಹೂವಾಗಿತ್ತು ಮತ್ತು ವರ್ಜಿನ್ ಮೇರಿಯ ಒಂದು ಸಂಕೇತಯಾಗಿಯೂ ಇದನ್ನು ಬಳಸಲಾಗುತ್ತದೆ. ನಾನಾ ಬಗೆಯ ಭಾಷೆಗಳಲ್ಲಿ (ಪ್ರಣಯದ ಭಾಷೆಗಳು, ಗ್ರೀಕ್‌ ಮತ್ತು ಪೋಲಿಷ್‌ನಂಥ ಭಾಷೆಗಳಲ್ಲಿ) 'ಗುಲಾಬಿ' ಎಂದರೆ ನಸುಗೆಂಪು ಅಥವಾ ಕೆಂಪು ಎಂದೇ ಅರ್ಥ. ಗುಲಾಬಿಯು ಇಂಗ್ಲೆಂಡ್‌ ಹಾಗೂ ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರೀಯ ಪುಷ್ಪವಾಗಿರುವುದರ ಜೊತೆಗೆ ಇಂಗ್ಲೆಂಡ್‌ ರಗ್ಬಿ ಹಾಗೂ ರಗ್ಬಿ ಫುಟ್‌ಬಾಲ್‌ ಯೂನಿಯನ್‌ನ ಚಿಹ್ನೆಯೂ ಆಗಿದೆ. ಇದು ಇಂಗ್ಲೆಂಡ್ನಲ್ಲಿನ ಯಾರ್ಕ್‌ಷೈರ್ ಮತ್ತು ಲ್ಯಾಂಕಾಷೈರ್‌ ಪ್ರಾಂತ್ಯಗಳ ಪ್ರಾಂತೀಯ ಪುಷ್ಪವೂ (ಕ್ರಮವಾಗಿ ಬಿಳಿ ಗುಲಾಬಿ ಮತ್ತು ಕೆಂಪು ಗುಲಾಬಿ) ಆಗಿದೆ. ಅದೇ ರೀತಿಯಲ್ಲಿ ಕೆನಡಾದಲ್ಲಿನ ಆಲ್ಬರ್ಟಾ (ಕಾಡುಗುಲಾಬಿ) ಮತ್ತು ಪಾಕಿಸ್ತಾನದಲ್ಲಿನ ಇಸ್ಲಾಮಾಬಾದ್ ರಾಜಧಾನಿ ಪ್ರದೇಶಗಳಿಗೂ ಇದು ಪ್ರಾಂತೀಯ ಪುಷ್ಪವಾಗಿದೆ. USನ ನಾಲ್ಕು ಸಂಸ್ಥಾನಗಳಿಗೆ ಇದು ಸಂಸ್ಥಾನಿಕ ಪುಷ್ಪವಾಗಿದೆ. ಅವುಗಳ ವಿವರ ಹೀಗಿದೆ: ಐಯೋವಾ ಮತ್ತು ಉತ್ತರ ಡಕೋಟಾ (R. ಆರ್ಕನ್‌ಸಾನಾ), ಜಾರ್ಜಿಯಾ (R. ಲೇವಿಗೇಟಾ ), ಮತ್ತು ನ್ಯೂಯಾರ್ಕ್‌ (ಸಾರ್ವತ್ರಿಕವಾಗಿ ರೋಸಾ ). ಒರೆಗಾಂವ್‌ನ ಪೋರ್ಟ್‌ಲೆಂಡ್‌ ತಾನು ಹೊಂದಿರುವ ಅಡ್ಡಹೆಸರು ಅಥವಾ ಉಪನಾಮಗಳಲ್ಲಿ "ಗುಲಾಬಿಗಳ ನಗರ" ಎಂಬುದನ್ನು ಪರಿಗಣಿಸಿದ್ದು, ವಾರ್ಷಿಕ ಗುಲಾಬಿ ಉತ್ಸವವನ್ನು ಅದು ಆಯೋಜಿಸುತ್ತದೆ. ಐದು ಅಥವಾ ಹತ್ತು ವಿಭಾಗಗಳನ್ನು (ಗುಲಾಬಿಯ ಐದು ದಳಗಳು ಹಾಗೂ ಪುಷ್ಪಪಾತ್ರೆಯ ಐದು ದಳಗಳನ್ನು ಇದು ಪ್ರತಿನಿಧಿಸುತ್ತದೆ) ಅಥವಾ ಅದರ ಗುಣಕಗಳಷ್ಟು ವಿಭಾಗಗಳನ್ನು ಒಳಗೊಂಡಿರುವ ದುಂಡಗಿನ ಕಿಟಕಿಗಳ (ಚಕ್ರದ ಕಡ್ಡಿಗಳಂಥ) ವಿನ್ಯಾಸಕ್ಕಾಗಿ ಗುಲಾಬಿಗಳನ್ನು ಆಗಾಗ ಆಧಾರವಾಗಿ ಪರಿಗಣಿಸಲಾಗುತ್ತದೆ. ಆದಾಗ್ಯೂ, ಬಹುತೇಕ ಗೋಥಿಕ್ ಶೈಲಿಯ ದುಂಡಗಿನ ಕಿಟಕಿಗಳು ಮತ್ತಷ್ಟು ವಿವರಗಳಿಂದ ಕೂಡಿದ್ದು, ಮೂಲತಃ ಚಕ್ರ ಮತ್ತು ಇತರ ಸಂಕೇತಗಳನ್ನು ಪ್ರಾಯಶಃ ಆಧರಿಸಿದ್ದವು. ಕೆಂಪು ಗುಲಾಬಿಯೊಂದು (ಕೈನಲ್ಲಿ ಹಿಡಿದುಕೊಂಡಿರುವ ಶೈಲಿಯಲ್ಲಿರುವುದು) ಸಮಾಜವಾದ ಅಥವಾ ಸಾಮಾಜಿಕ ಪ್ರಜಾಸತ್ತೆಯ ಸಂಕೇತವಾಗಿದೆ: ಬ್ರಿಟಿಷ್, ಐರಿಷ್, ಫ್ರೆಂಚ್, ಸ್ಪ್ಯಾನಿಷ್, ಪೋರ್ಚುಗೀಸ್, ನಾರ್ವೆ ದೇಶ, ಡ್ಯಾನಿಷ್‌, ಸ್ವೀಡಿಷ್, ಫಿನ್ನಿಷ್, ಬ್ರೆಝಿಲಿಯನ್, ಡಚ್‌ ಮತ್ತು ಇತರ ಐರೋಪ್ಯ ಕಾರ್ಮಿಕ, ಸಮಾಜವಾದಿ ಅಥವಾ ಸಾಮಾಜಿಕ ಪ್ರಜಾಸತ್ತೆಯ ಪಕ್ಷಗಳು ಗುಲಾಬಿಯನ್ನು ತಮ್ಮ ಚಿಹ್ನೆಯನ್ನಾಗಿ ಬಳಸುತ್ತವೆ. 1968ರ ಮೇ ತಿಂಗಳಲ್ಲಿ ಪ್ಯಾರಿಸ್‌ನಲ್ಲಿ ನಡೆದ ಬೀದಿಬದಿಯ ಪ್ರತಿಭಟನೆಯಲ್ಲಿ, ಪ್ರತಿಭಟನಕಾರರು ಬಿಲ್ಲೆಯಂತೆ (ಬ್ಯಾಡ್ಜ್‌ನಂತೆ) ಧರಿಸಲು ಕೆಂಪು ಗುಲಾಬಿಯನ್ನು ಬಳಸಿದಂದಿನಿಂದ ಇದು ಮೈದಳೆಯಿತು. IIನೇ ಜಾಗತಿಕ ಸಮರದ ಅವಧಿಯಲ್ಲಿ ಬಿಳಿ ಗುಲಾಬಿಯು ಜರ್ಮನಿಯಲ್ಲಿ ಅಹಿಂಸಾತ್ಮಕ ಪ್ರತಿಭಟನಾ ಗುಂಪಾಗಿತ್ತು. ಕೆಂಪುಗುಲಾಬಿಗಳ ಗುಚ್ಛವನ್ನು ಪ್ರೇಮವನ್ನು ವ್ಯಕ್ತಪಡಿಸಲು ಬಳಸಲಾಗುತ್ತದೆ. ಅನೇಕ ದೇಶಗಳಲ್ಲಿ ಪ್ರೇಮಿಗಳ ದಿನದ ಕೊಡುಗೆಯಾಗಿ ಇದನ್ನು ಬಳಸಲಾಗುತ್ತದೆ. ಕೆಟಲೋನಿಯಾದಲ್ಲಿ ಸಂತ ಜಾರ್ಜ್‌ರ ದಿನದಂದು ಜನಗಳ ನಡುವೆ, ಅದರಲ್ಲೂ ವಿಶೇಷವಾಗಿ ಪ್ರೇಮಿಗಳ ನಡುವೆ ಗಾಢಕೆಂಪಿನ ಗುಲಾಬಿಗಳು ಕೊಡುಗೆಗಳ ರೂಪದಲ್ಲಿ ವಿನಿಮಯವಾಗುತ್ತವೆ. ಯುರೋಪ್‌ನ ಕಪ್ಪು ಮೇರಿಕನ್ಯೆಯರಲ್ಲಿ (ಬ್ಲ್ಯಾಕ್ ಮಡೋನ್ನಾ) ಒಬ್ಬಳಾದ ಮಾಂಟ್‌ಸೆರ್ರಾಟ್‌ ಪವಿತ್ರಕನ್ಯೆಗೆ ಅರ್ಪಿಸಲಾಗುವ ವಿರೋಲೈ ಎಂಬ ಸ್ತುತಿಗೀತೆಯು, "ರೋಸಾ ದಿ' ಏಬ್ರಿಲ್, ಮೊರೆನಾ ಡಿ ಲಾ ಸೆರ್ರಾ..." ಎಂಬ ಪದಗಳಿಂದ ಪ್ರಾರಂಭವಾಗುತ್ತದೆ (ಏಪ್ರಿಲ್‌ ಗುಲಾಬಿಯೇ, ಪರ್ವತಶ್ರೇಣಿಯ ನಸುಗಪ್ಪು ಮಹಿಳೆಯೇ ...). ಆದ್ದರಿಂದ ಈ ಪವಿತ್ರಕನ್ಯೆಯು ಕೆಲವೊಮ್ಮೆ "ರೋಸಾ ದಿ' ಏಬ್ರಿಲ್" ಎಂದೂ ಕರೆಯಲ್ಪಡುತ್ತಾಳೆ. ಈ ರೀತಿಯಲ್ಲಿ ಕೆಂಪು ಗುಲಾಬಿಯು ಕೆಟಲೋನಿಯಾದ ಒಂದು ಅನಧಿಕೃತ ಚಿಹ್ನೆಯಾಗಿ ಅಥವಾ ಸಂಕೇತವಾಗಿ ವ್ಯಾಪಕವಾಗಿ ಸ್ವೀಕರಿಸಲ್ಪಟ್ಟಿದೆ.
ಸುಗಂಧದ್ರವ್ಯ
ಗುಲಾಬಿಯ ಸುಗಂಧದ್ರವ್ಯವನ್ನು ಗುಲಾಬಿಗಳ ಅತ್ತರ್‌ನಿಂದ ಅಥವಾ ಗುಲಾಬಿ ತೈಲದಿಂದ ತಯಾರಿಸಲಾಗುತ್ತದೆ. ಬಾಷ್ಪಶೀಲ ಸಾರತೈಲಗಳ ಮಿಶ್ರಣವಾಗಿರುವ ಇದನ್ನು ಗುಲಾಬಿಗಳ ಜಜ್ಜಿದ ದಳಗಳನ್ನು ಹಬೆಯ ಭಟ್ಟಿ ಇಳಿಸುವಿಕೆಯ ವಿಧಾನದ ಸಹಾಯದಿಂದ ಪಡೆಯಲಾಗುತ್ತದೆ. ಪರ್ಷಿಯಾದಲ್ಲಿ (ಸ್ವತಃ ಗುಲಾಬಿ ಎಂಬ ಪದವೇ ಪರ್ಷಿಯಾದ ಮೂಲದಿಂದ ಬಂದಿದೆ) ಹುಟ್ಟಿಕೊಂಡ ಈ ಕಲಾಕೌಶಲವು ನಂತರ ಅರೇಬಿಯಾ ಮತ್ತು ಭಾರತಗಳ ಮೂಲಕ ಹಬ್ಬಿತು. ಆದರೆ ಇಂದಿನ ದಿನಗಳಲ್ಲಿ ಈ ಸುಗಂಧದ್ರವ್ಯದ ಉತ್ಪಾದನೆಯ ಸುಮಾರು 70% ರಿಂದ 80%ರಷ್ಟು ಪಾಲು ಬಲ್ಗೇರಿಯಾದಲ್ಲಿನ ಕಝನ್‌ಲಕ್ ಸಮೀಪವಿರುವ ರೋಸ್‌ ವ್ಯಾಲಿಯಲ್ಲಿಯೇ ಆಗುತ್ತದೆ. ಕೆಲವೊಂದು ಭಾಗವು ಇರಾನ್‌ನಲ್ಲಿನ ಕಮ್‌ಸಾರ್‌ನಲ್ಲಿ ಹಾಗೂ ಜರ್ಮನಿಯಲ್ಲಿ ಉತ್ಪಾದಿಸಲ್ಪಡುತ್ತದೆ. ಕಮ್‌ಸಾರ್‌ನಿಂದ ಬರುವ ಇರಾನಿನ ಪನ್ನೀರಿನಿಂದ ಮೆಕ್ಕಾದಲ್ಲಿನ ಕಾಬಾವನ್ನು ಪ್ರತಿವರ್ಷವೂ ತೊಳೆಯಲಾಗುತ್ತದೆ. ಬಲ್ಗೇರಿಯಾ, ಇರಾನ್ ಮತ್ತು ಜರ್ಮನಿಗಳಲ್ಲಿ ದಮಾಸ್ಕ್‌ ಗುಲಾಬಿಗಳನ್ನು (ರೋಸಾ ದಮಾಸೀನಾ 'ಟ್ರೈಗಿಂಟಿಪೆಟಲಾ') ಬಳಸಲಾಗುತ್ತದೆ. ಫ್ರೆಂಚ್‌ ಗುಲಾಬಿ ತೈಲದ ಉದ್ಯಮದಲ್ಲಿ ರೋಸಾ ಸೆಂಟಿಫೋಲಿಯಾ ಬಳಕೆಯಾಗುತ್ತದೆ. ನಸು ಹಳದಿ ಅಥವಾ ಹಳದಿ-ಬೂದು ಬಣ್ಣದಲ್ಲಿರುವ ತೈಲವನ್ನು ಕೆಲವೊಮ್ಮೆ 'ಗುಲಾಬಿಯ ಪರಿಶುದ್ಧ' ತೈಲ ಎಂದು ಕರೆಯಲಾಗುತ್ತದೆ. ಗುಲಾಬಿ ತೈಲವನ್ನು ಅದರ ದುರ್ಬಲರೂಪಗಳಿಂದ ಅಥವಾ ಸಾರಹೀನ ರೂಪಗಳಿಂದ ಪ್ರತ್ಯೇಕಿಸಲು ಹೀಗೆ ಕರೆಯಲಾಗುತ್ತದೆ. ಹೂವುಗಳ ತೂಕದ ಸುಮಾರು ಮೂರು ಸಾವಿರದನೇ ಒಂದು ಭಾಗ ಅಥವಾ ಆರು ಸಾವಿರದನೇ ಒಂದು ಭಾಗದಷ್ಟು ತೂಕದ ತೈಲವನ್ನು ಸಾರತೆಗೆಯಲಾಗುತ್ತದೆ. ಉದಾಹರಣೆಗೆ, ಒಂದು ಗ್ರಾಂನಷ್ಟು ಗುಲಾಬಿ ತೈಲವನ್ನು ಉತ್ಪಾದಿಸಲು ಸುಮಾರು ಎರಡು ಸಾವಿರ ಹೂವುಗಳು ಬೇಕಾಗುತ್ತವೆ. ಗುಲಾಬಿಗಳ ಅತ್ತರಿನ ಪ್ರಮುಖ ಘಟಕಾಂಶಗಳೆಂದರೆ, ಸುವಾಸಿತ ಮದ್ಯಸಾರಗಳಾದ ಜಿರಾನಿಯೋಲ್ ಹಾಗೂ l-ಸಿಟ್ರೋನೆಲ್ಲೋಲ್, ಮತ್ತು ವಾಸನೆಯಿಲ್ಲದ ಒಂದು ಕಲ್ಲೆಣ್ಣೆ ಮೇಣವಾಗಿರುವ ಗುಲಾಬಿ ಕರ್ಪೂರ. β-ದಮಾಸೀನೋನ್‌ ಕೂಡಾ ಪರಿಮಳಕ್ಕೆ ಗಣನೀಯ ಪ್ರಮಾಣದ ಕೊಡುಗೆಯನ್ನು ನೀಡುತ್ತದೆ. thumb|center|ಜಿರಾನಿಯೋಲ್ (C10H18O)
ಹೊರಗಿನ ಕೊಂಡಿಗಳು
ವರ್ಗ:ಕ್ಯಾಟಲನ್ ಚಿಹ್ನೆಗಳು ವರ್ಗ:ಔಷಧೀಯ ಸಸ್ಯಗಳು ವರ್ಗ:ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರೀಯ ಚಿಹ್ನೆಗಳು ವರ್ಗ:ಗುಲಾಬಿಗಳು ವರ್ಗ:ರೋಸಾಯ್ಡಿಯೇ ವರ್ಗ:ಸಸ್ಯಗಳು ವರ್ಗ:ಹೂವುಗಳು
ಜಿ.ಅಬ್ದುಲ್ ಬಷೀರ್
ಜಿ.ಅಬ್ದುಲ್ ಬಷೀರ್  ಅವರು ಬೆಂಗಳೂರಿನಲ್ಲಿರುವ ಆಚಾರ್ಯ ಪಾಠಶಾಲಾ ಕಲೆ ಮತ್ತು ವಿಜ್ಞಾನ ಕಾಲೇಜಿನಲ್ಲಿ ಕನ್ನಡ ವಿಭಾಗದ ಮುಖ್ಯಸ್ಥರೂ, ಕನ್ನಡದ ಪ್ರಾಧ್ಯಾಪಕರೂ ಆಗಿದ್ದಾರೆ.
ಕಾರ್ಯಕ್ಷೇತ್ರ
ಬಷೀರ್ ಅವರು ಪಠ್ಯ ಪುಸ್ತಕ ರಚನಾ ಸಮಿತಿ ಸದಸ್ಯರಾಗಿದ್ದರು; ದೂರದರ್ಶನ ಅಯ್ಕೆ ಸಮಿತಿ ಸದಸ್ಯರೂ ಆಗಿದ್ದರು. ಇವರು ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಮಾಜಿ ಸದಸ್ಯರು.ಕನ್ನಡ ಸಾಹಿತ್ಯ ಪರಿಷತ್ತಿನ ಪುಸ್ತಕ ಪ್ರಕಟಣೆ, ಪರೀಕ್ಷೆ, ಪರಿಷತ್ಪತ್ರಿಕೆ, ಪಠ್ಯಪುಸ್ತಕ ರಚನೆ ಮತ್ತು ಪರಿಷ್ಕರಣ ಮುಂತಾದ ಸಮಿತಿಗಳ ಗೌರವ ಸದಸ್ಯರಾಗಿದ್ದರು.
ಸಾಹಿತ್ಯ
ಬಷೀರ್ ಅವರ ಕೃತಿಗಳು ಇಂತಿವೆ:
ಪುರಸ್ಕಾರ
ಪ್ರೊ.ಜಿ.ಅಬ್ದುಲ್ ಬಷೀರ್ ಕರ್ನಾಟಕ ಸರಕಾರದ ಕಾಲೇಜು ಶಿಕ್ಷಣ ಇಲಾಖೆಯಿಂದ ಉತ್ತಮ ಶಿಕ್ಷಕ ರಾಜ್ಯ ಪ್ರಶಸ್ತಿಯನ್ನು ಪಡೆದಿದ್ದಾರೆ. ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ಆಶ್ರಯದಲ್ಲಿ ಕನಕಪುರದಲ್ಲಿ ನಡೆದ ಮೂರನೆಯ ಜಿಲ್ಲಾ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು. ಬಷೀರ್ ಅವರಿಗೆ ಸಾಹಿತ್ಯ ಸೇವೆಗಾಗಿ ಸ್ವಾತಂತ್ರ್ಯ ಸುವರ್ಣ ಮಹೋತ್ಸವ ಪ್ರಶಸ್ತಿ ಲಭಿಸಿದೆ.
ವರ್ಗ:ಕನ್ನಡ ಸಾಹಿತ್ಯ ಜಿ.ಅಬ್ದುಲ್ ಬಷೀರ್
ವ್ಲಾಡಿಮಿರ್‌ ಪುಟಿನ್‌
ವ್ಲಾದಿಮಿರ್ ವ್ಲಾದಿಮಿರಾವಿಚ್ ಪುತಿನ್ (ರಷ್ಯನ್: Влади́мир Влади́мирович Пу́тин; ಜನನ ಅಕ್ಟೋಬರ್ ೭ ೧೯೫೨ ಲೆನಿನ್‌ಗ್ರಾಡ್, ಸೋವಿಯತ್ ಒಕ್ಕೂಟ; ಈಗ ಸೇಂಟ್ ಪೀಟರ್ಸ್‌ಬರ್ಗ್, ರಷ್ಯ) ರಷ್ಯಾದ ಎರಡನೆ ರಾಷ್ಟ್ರಪತಿ ಆಗಿದ್ದರು. ಪ್ರಸ್ತಕ ಅವರು ರಷ್ಯಾದ ಪ್ರಧಾನ ಮಂತ್ರಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ನಾಲ್ಕನೇ ಬಾರಿಗೆ ಅಧ್ಯಕ್ಷರಾಗಿ ಆಯ್ಕೆ
ಮಾರ್ಚ್ ೧೯, ೨೦೧೮ ರಂದು ಪುಟಿನ್ ಅವರು ರಷ್ಯಾ ಅಧ್ಯಕ್ಷರಾಗಿ ನಾಲ್ಕನೇ ಬಾರಿ ಮರು ಆಯ್ಕೆಯಾದರು. ಮಾರ್ಚ್ 18, 2018 ರಂದು ರಷ್ಯಾ ಅಧ್ಯಕ್ಷ ಸ್ಥಾನಕ್ಕೆ ಭಾನುವಾರ ಚುನಾವಣೆ ನಡೆಯಿತು. ಅಧ್ಯಕ್ಷ ಸ್ಥಾನಕ್ಕೆ ಒಟ್ಟು 8 ಜನ ನಾಮಪತ್ರ ಸಲ್ಲಿಸಿದ್ದರು. ಪುಟಿನ್‌ ಅವರು ಶೇ 76.6 ರಷ್ಟು ಮತಗಳನ್ನು ಪಡೆದು ದಾಖಲೆಯ ಗೆಲುವು ಸಾಧಿಸಿದರು.
ಉಲ್ಲೇಖಗಳು
ವರ್ಗ:೧೯೫೨ ಜನನ ವರ್ಗ:ಸೋವಿಯಟ್ ಒಕ್ಕೂಟ
ವಿಲ್ಲಿಯಮ್ ಕ್ಯಾರಿ (ಧರ್ಮಪ್ರಚಾರಕ ನಿಯೋಗ)
ವಿಲ್ಲಿಯಂ ಕ್ಯಾರಿ (ಆಗಸ್ಟ್ ೧೭, ೧೭೬೧ ರಿಂದ ಜೂನ್ ೯, ೧೮೩೪ ರವರೆಗೆ)ಯು ಇಂಗ್ಲಿಷ್ ಬ್ಯಾಪ್ಟಿಸ್ಟ್ಪ್ರಚಾರಕನಾಗಿದ್ದು  "ಆಧುನಿಕ ನಿಯೋಗದ ಜನಕ"    ಎಂದು ಕರೆಯಲ್ಪಡುವ  ಸುಧಾರಣೆಗೊಂಡ ಬ್ಯಾಪ್ಟಿಸ್ಟ್  ಸಚಿವನಾಗಿದ್ದಾನೆ. ಕ್ಯಾರಿಯು ಬ್ಯಾಪ್ಟಿಸ್ಟ್ ಧರ್ಮಪ್ರಚಾರಕ ಸಮಾಜದ ಸ್ಥಾಪಕರಲ್ಲಿ ಒಬ್ಬನಾಗಿದ್ದಾನೆ. ಭಾರತದ ಸೇರಂಪುರದ ಡ್ಯಾನಿಷ್ ಸಮುದಾಯದ ಧರ್ಮಪ್ರಚಾರಕನಾದ ಇವನು ಬೈಬಲ್‌ನ್ನು ಬಂಗಾಳಿ, ಸಂಸ್ಕೃತ ಮತ್ತು ಹಲವಾರು ಇನ್ನಿತರ ಭಾಷೆಗಳಿಗೆ ಮತ್ತು ಉಪಭಾಷೆಗಳಿಗೆ ಭಾಷಾಂತರಿಸಿದ್ದಾನೆ.
ಬಾಲ್ಯ ಮತ್ತು ಪ್ರೌಢತಾಪೂರ್ವ ವಯಸ್ಸು
ಐವರು ಮಕ್ಕಳಲ್ಲಿ ಹಿರಿಯವನಾದ ಕ್ಯಾರಿಯು ನಾರ್ಥಾಂಪ್ಟನ್‌ಶೈರ್‌ನ ಪಾಲರ್ಪರಿ ಎಂಬ ಹಳ್ಳಿಯಲ್ಲಿ ಉದ್ಯೋಗದಲ್ಲಿ ನೇಕಾರರಾಗಿದ್ದ ಎಡ್ಮಂಡ್ ಮತ್ತು ಎಲಿಜಬೆತ್ ಕ್ಯಾರಿ ದಂಪತಿಗಳಿಗೆ ಜನಿಸಿದನು. ತನ್ನ ಆರನೇ ವಯಸ್ಸಿನಲ್ಲಿ ವಿಲಿಯಂ ಇಂಗ್ಲೆಂಡಿನ ಚರ್ಚಿನಲ್ಲಿ ಉನ್ನತ ಪದವಿಗೇರಿಸಲ್ಪಟ್ಟನು. ಅವನ ತಂದೆಯು ಪ್ಯಾರಿಶ್ ಕ್ಲರ್ಕ್ ಮತ್ತು ಗ್ರಾಮಶಾಲಾ ಶಿಕ್ಷಕರನ್ನು ನೇಮಕ ಮಾಡಿದನು. ಹುಡುಗನಾಗಿದ್ದಾಗ ಸಹಜವಾಗಿಯೇ ಅನ್ವೇಷಣಾಶೀಲ ಮನೋಭಾವ ಹೊಂದಿದ್ದ ಇವನು ಸ್ವಾಭಾವಿಕ ವಿಜ್ಞಾನ, ಅದರಲ್ಲೂ ವಿಶೇಷವಾಗಿ ಸಸ್ಯಶಾಸ್ತ್ರದತ್ತ ತೀವ್ರ ಆಸಕ್ತನಾಗಿದ್ದ. ಲ್ಯಾಟಿನ್ ಭಾಷೆಯನ್ನು ಸ್ವತಃ ಅರಿಯುವಂತಹ ಸಹಜವಾದ ಭಾಷಾ ಪಾಂಡಿತ್ಯವನ್ನು ಈತ ಹೊಂದಿದ್ದ.
೧೪ನೇ ವಯಸ್ಸಿನಲ್ಲಿ ಕ್ಯಾರಿಯ ತಂದೆಯು ಇವನನ್ನು ನಾರ್ಥಾಂಪ್ಟನ್‌ಶೈರ್‌ನ ಸಮೀಪದ ಹ್ಯಾಕ್ಲೆಟನ್ ಹಳ್ಳಿಯಲ್ಲಿ ಬೂಟು ತಯಾರಿಕೆಯ ತರಬೇತಿಗೆ ಸೇರಿಸಿದನು. ಅವನ ಶಿಕ್ಷಕನಾದ ಕ್ಲಾರ್ಕೆ ನಿಕೋಲಸ್ ಇವನಂತೆಯೇ ಚರ್ಚಿನ ಬೆಂಬಲಿಗನಾಗಿದ್ದನು. ಆದರೆ, ಇನ್ನೊಬ್ಬ ಅಭ್ಯಾಸಿ ಜಾನ್ ವಾರ್ ಭಿನ್ನಮತೀಯನಾಗಿದ್ದನು. ಕೊನೆಯದಾಗಿ ಈತನ ಬೆಂಬಲದೊಂದಿಗೆ ಕ್ಯಾರಿ ಇಂಗ್ಲೆಂಡಿನ ಚರ್ಚ್‌ನ್ನು ತ್ಯಜಿಸಿ ಇತರ ಭಿನ್ನಮತೀಯರೊಂದಿಗೆ ಸೇರಿ ಹ್ಯಾಕ್ಲೆಟನ್‌ನಲ್ಲಿ ಸ್ಥಳೀಯ ಸ್ವಾಯತ್ತತೆಯನ್ನು ಹೊಂದಿರುವ ಮತ್ತು ಅದನ್ನು ಅನುಸರಿಸುವ ಪುಟ್ಟದಾದ ಚರ್ಚ್‌ ಒಂದನ್ನು ನಿರ್ಮಾಣ ಮಾಡಿದನು. ನಿಕೋಲಸ್‌ಗೆ ತರಬೇತಿ ನೀಡುತ್ತಿರುವ ಸಮಯದಲ್ಲೇ, ಅವನು ಕಾಲೇಜು ಶಿಕ್ಷಣ ಮುಗಿಸಿದ ಸ್ಥಳೀಯ ಹಳ್ಳಿಗರೊಬ್ಬರ ಸಹಾಯದಿಂದ ಗ್ರೀಕ್ ಭಾಷೆಯನ್ನು ಸ್ವತಃ ಕಲಿತುಕೊಂಡನು.
ಬ್ಯಾಪ್ಟಿಸ್ಟ್ ಧರ್ಮಪ್ರಚಾರಕ ಸಮಾಜದ ಸ್ಥಾಪನೆ
ನಂತರದಲ್ಲಿ ಆಗಷ್ಟೇ ರಚಿತವಾದ ಸ್ಥಳೀಯ ವಿಶೇಷ ಬ್ಯಾಪ್ಟಿಸ್ಟ್‌ಗಳ ಸಹಯೋಗದೊಂದಿಗೆ ಕ್ಯಾರಿ ಬೆರೆಯಲ್ಪಟ್ಟನು. ಇಲ್ಲಿ ಆತ ಜಾನ್ ರೈಲ್ಯಾಂಡ್, ಜಾನ್ ಸಟ್‌ಕ್ಲಿಫ್ ಮತ್ತು ಆಂಡ್ರ್ಯೂ ಫುಲ್ಲರ್‌ರ ಪರಿಚಯ ಹೊಂದಿ ನಂತರದ ವರ್ಷಗಳಲ್ಲಿ ಇವರು ಈತನ ಆಪ್ತ ಗೆಳೆಯರಾದರು. ಅರ್ಲ್ಸ್ ಬಾರ್ಟನ್ ಸಮೀಪದ ತಮ್ಮ ಚರ್ಚಿನಲ್ಲಿ ಪ್ರತಿ ಪರ್ಯಾಯ ಭಾನುವಾರಗಳಲ್ಲಿ ಬೋಧನೆ ನೀಡುವಂತೆ ಅವರು ಈತನನ್ನು ಆಹ್ವಾನಿಸಿದರು. ೧೭೮೩ರ ಅಕ್ಟೋಬರ್ ೫ ರಂದು ವಿಲ್ಲಿಯಂ ಕ್ಯಾರಿಯು ರೈಲ್ಯಾಂಡ್‌ರಿಂದ ಬ್ಯಾಪ್ಟಿಸ್ಟ್ ಪದವಿ ಪಡೆದನು ಮತ್ತು ಬ್ಯಾಪ್ಟಿಸ್ಟ್ ಪಂಥಕ್ಕೆ ತನ್ನನ್ನು ಅರ್ಪಿಸಿಕೊಂಡನು.
೧೭೮೫ರಲ್ಲಿ ಕ್ಯಾರಿ ಮೌಲ್ಟನ್ ಗ್ರಾಮಕ್ಕೆ ಶಾಲಾಶಿಕ್ಷಕನೋರ್ವನನ್ನು ನೇಮಕ ಮಾಡಿದನು. ಅವನು ಕೂಡಾ ಸ್ಥಳೀಯ ಬ್ಯಾಪ್ಟಿಸ್ಟ್ ಚರ್ಚಿನಲ್ಲಿ ಉಪದೇಶ ನೀಡಲು ಆಹ್ವಾನಿಸಲ್ಪಟ್ಟನು. ಈ ಸಮಯದಲ್ಲಿ ಅವನು ಜೊನಾಥನ್ ಎಡ್ವರ್ಡ್‌ರ "ಅಕೌಂಟ್ ಆಫ್ ದ ಲೈಫ್ ಆಫ್ ದ ಲೇಟ್ ರೆವೆರೆಂಡ್ ಡೇವಿಡ್ ಬ್ರೈನರ್ಡ್"  ಮತ್ತು ಪರಿಶೋಧಕ ಜೇಮ್ಸ್ ಕುಕ್‌ನ ನಿಯತಕಾಲಿಕಗಳನ್ನು ಓದಿದನು ಮತ್ತು ಪ್ರಪಂಚದೆಲ್ಲೆಡೆ ಕ್ರೈಸ್ತರ ಜೀವನ ಚರಿತ್ರೆಯನ್ನು ಪ್ರಸಾರಮಾಡುವಲ್ಲಿ ಆಳವಾದ ಆಸ್ಥೆವಹಿಸಿದನು. ಆತನ ಗೆಳೆಯ ಆಂಡ್ರ್ಯೂ ಫುಲ್ಲರ್ ಈ ಮೊದಲೇ ೧೭೮೧ರಲ್ಲಿ, ಆ ಕಾಲದಲ್ಲಿ ಅತಿಯಾಗಿ ಪ್ರಚಲಿತವಾಗಿದ್ದ ಎಲ್ಲಾ ಪುರುಷರು ಕ್ರೈಸ್ತ ಜೀವನಚರಿತ್ರೆಯನ್ನು ನಂಬಲು ಜವಾಬ್ಧಾರರಾಗಿರಲಿಲ್ಲ ಎಂಬ ಕ್ಯಾಲ್ವಿನ್ ಪಂಥೀಯರ ನಂಬಿಕೆಗಳಿಗೆ ಉತ್ತರವಾಗಿ "ದ ಗೋಸ್ಪೆಲ್ ವರ್ಥಿ ಆಫ್ ಆಲ್ ಅಸೆಪ್ಟೇಶನ್" ಎಂಬ ಶೀರ್ಷಿಕೆಯುಳ್ಳ ಪ್ರಭಾವಶಾಲಿ ಹಸ್ತಪತ್ರಿಕೆಗಳನ್ನು ಬರೆದನು. ೧೭೮೬ರಲ್ಲಿ ನಡೆದ ಸಚಿವರೊಂದಿಗಿನ ಬೇಟಿಯಲ್ಲಿ ಕ್ಯಾರಿ ಕ್ರೈಸ್ತ ತತ್ವಗಳನ್ನು ಪ್ರಪಂಚದುದ್ದಕ್ಕೂ ಹರಡುವುದು ಎಲ್ಲಾ ಕ್ರೈಸ್ತರ ಕರ್ತವ್ಯವೇ ಎಂಬ ಪ್ರಶ್ನೆಯೆತ್ತಿದನು. ಜಾನ್ ರೈಲ್ಯಾಂಡ್‌ನ ತಂದೆ ಜೆ. ಆರ್ ರೈಲಾಂಡ್, "ತರುಣನೇ, ಕುಳಿತುಕೋ; ಅಕ್ರೈಸ್ತರನ್ನು ಪರಿವರ್ತಿಸಲು ದೇವರು ಇಚ್ಛಿಸಿದಾಗ ಅದನ್ನು ಅವನು ನನ್ನ ಅಥವಾ ನಿನ್ನ ನೆರವಿಲ್ಲದೆಯೇ ಮಾಡುತ್ತಾನೆ" ಎಂದು ಪ್ರತ್ಯುತ್ತರ ನೀಡಿದನು ಎಂದು ಹೇಳಲಾಗಿದೆ. ಆದಾಗ್ಯೂ, ರೈಲಾಂಡ್‌ನ ಮಗ ಕಿರಿಯ ಜಾನ್ ರೈಲಾಂಡ್ ತನ್ನ ತಂದೆಯು ಈ ರೀತಿಯ ಹೇಳಿಕೆಯನ್ನು ಹೇಳಿದ್ದಾನೆ ಎಂಬುದನ್ನು ಪ್ರತಿಭಟಿಸಿದನು.
೧೭೮೯ ರಲ್ಲಿ ಕ್ಯಾರಿ ಲೀಸೆಸ್ಟರ್‌ನ ಸಣ್ಣ ಬ್ಯಾಪ್ಟಿಸ್ಟ್ ಚರ್ಚಿನ ಪೂರ್ಣಕಾಲಿಕ ಬೋಧಕನಾದನು. ಮೂರು ವರ್ಷಗಳ ನಂತರ, ೧೭೯೨ರಲ್ಲಿ ಅವನು "ಆನ್ ಎಂಕ್ವಯರಿ ಇನ್‌ ಟು ದ ಆಬ್ಲಿಗೇಶನ್ಸ್ ಆಫ್ ಕ್ರಿಸ್ತಿಯನ್ಸ್ ಟು ಯೂಸ್ ಮೀನ್ಸ್ ಫಾರ್ ದ ಕನ್‌ವರ್ಶನ್ ಆಫ್ ದ ಹಿದನ್ಸ್"  ಎಂಬ ನೆಲಬಿರಿಯುವಂತಹ ಧರ್ಮಪ್ರಚಾರಕ, ಸಾರ್ವಜನಿಕ ಘೋಷಣೆಯನ್ನು ಹೊತ್ತ ಪುಸ್ತಕವನ್ನು ಪ್ರಕಟಿಸಿದನು. ಈ ಚಿಕ್ಕ ಪುಸ್ತಕ ಐದು ಭಾಗಗಳನ್ನು ಹೊಂದಿತ್ತು. ಮೊದಲ ಭಾಗವು ಜಗತ್ತಿನ ಎಲ್ಲಾ ಕ್ರೈಸ್ತಾನುಯಾಯಿಗಳು ಕ್ರೈಸ್ತರೊಡನೆ ಬಂಧಿಸಲ್ಪಟ್ಟಿದ್ದಾರೆ ಎಂಬ ಜೀಸಸ್‌ನ ಆದೇಶವನ್ನು (ಮ್ಯಾಥ್ಯೂ  ೨೮:೧೮-೨೦) ವಾದಿಸುವುದರೊಂದಿಗೆ ಧರ್ಮಪ್ರಚಾರಕ ನಿಯೋಗದ ಕಾರ್ಯಚಟುವಟಿಕೆಗಳ ಬಗೆಗಿನ ಮತಧರ್ಮಶಾಸ್ತ್ರೀಯ ಸಮರ್ಥನೆಯಾಗಿದೆ. ಎರಡನೇ ಭಾಗವು ಧರ್ಮಪ್ರಚಾರಕ ನಿಯೋಗದ ಕಾರ್ಯಚಟುವಟಿಕೆಗಳ ಚರಿತ್ರೆಯ ರೂಪರೇಖೆಗಳಾಗಿದ್ದು ಚರ್ಚ್ ಪೂರ್ವದ ವಿಚಾರಗೊಳೊಂದಿಗೆ ಆರಂಭಗೊಂಡು ಡೇವಿಡ್ ಬ್ರೈನಾರ್ಡ್ ಮತ್ತು ಜಾನ್ ವೆಸ್ಲಿಯರೊಂದಿಗೆ ಕೊನೆಗೊಳ್ಳುತ್ತದೆ. ಮೂರನೇ ಭಾಗವು ೨೬ ಪುಟಗಳ ಕೋಷ್ಟಕಗಳನ್ನು ಹೊಂದಿದ್ದು ಪ್ರಪಂಚದ ಎಲ್ಲಾ ರಾಷ್ಟ್ರಗಳ ಪ್ರದೇಶ, ಜನಸಂಖ್ಯೆ ಮತ್ತು ಧಾರ್ಮಿಕ ಅಂಕಿಅಂಶಗಳನ್ನು ಹೊಂದಿದೆ. ತಾನು ಶಾಲಾ ಶಿಕ್ಷಕನಾಗಿದ್ದ ವರ್ಷಗಳನ್ನು ಇವನ್ನೆಲ್ಲಾ ಕ್ಯಾರಿ ಸಂಗ್ರಹಿಸಿದ್ದನು. ನಾಲ್ಕನೇ ಭಾಗವು ಭಾಷಾ ಕಲಿಕೆಯ ಕ್ಲಿಷ್ಟತೆ ಅಥವಾ ಬದುಕಿನ ಅಪಾಯಗಳ ಮೇರೆಗೆ ಧರ್ಮಪ್ರಚಾರಕ ಕೇಂದ್ರಗಳಿಗೆ ಕಳುಹಿಸುವಲ್ಲಿನ ವಿರೋಧಕ್ಕೆ ಉತ್ತರವಾಗಿದೆ. ಕೊನೆಯದಾಗಿ, ಐದನೇ ಭಾಗವು ಧರ್ಮಪ್ರಚಾರಕ ಸಮಾಜದ ರಹನೆಗಾಗಿ ಬ್ಯಾಪ್ಟಿಸ್ಟ್ ಪಂಥದ ಕರೆಗಳನ್ನು ಹೊಂದಿದ್ದು ಇದು ತಾನು ಬೆಂಬಲಿಸಬಹುದಾದ ಪ್ರಾಯೋಗಿಕ ಯೋಜನೆಗಳನ್ನು ವಿವರಿಸುತ್ತದೆ. ಕ್ಯಾರಿಯ ಮೂಲ ಹಸ್ತಪತ್ರಿಕೆಯು ಧರ್ಮಪ್ರಚಾರಕೇಂದ್ರದ ತಳಹದಿಯ ರೂಪರೇಖೆಗಳನ್ನು ಅಂದರೆ, ಕ್ರೈಸ್ತ ನಿರ್ಬಂಧಗಳು, ಲಭ್ಯವಿರುವ ಸಂಪನ್ಮೂಲಗಳ ಸೂಕ್ಷ್ಮ ಬಳಕೆ ಮತ್ತು ನಿಖರವಾದ ಮಾಹಿತಿ ಇವುಗಳನ್ನು ಸೂಚಿಸುತ್ತದೆ.
ನಂತರದಲ್ಲಿ ಕ್ಯಾರಿ ಧರ್ಮಪ್ರಚಾರಕ ಕೇಂದ್ರಗಳ ಧರ್ಮಬೋಧನೆಗಳನ್ನು (ಅಂತ್ಯರಹಿತ ಧರ್ಮಬೋಧನೆ) ಇಸಾಯಿ ೫೪:೨-೩ನ್ನು ಎಂಬುದನ್ನು ತನ್ನ ಪಠ್ಯವನ್ನಾಗಿ ಬಳಸಿಕೊಂಡು ತನ್ನ ಚಮಾತ್ಕಾರೀ ಚುಟುಕವನ್ನು ಪದೇ ಪದೇ ಬಳಸಿದ್ದು ಅಲ್ಲದೆ ಇದು ಅವನ ಸುಪ್ರಸಿದ್ಧ ಉಲ್ಲೇಖಿತ ಪಠ್ಯವಾಗಿದ್ದು, ಈ ಮೂಲಕ ಅದನ್ನು ಸಮರ್ಥಿಸಿಕೊಂಡನು.Expect great things from God; attempt great things for God. ಕೊನೆಗೆ ಕ್ಯಾರಿಯು ಧರ್ಮಪ್ರಚಾರಕ ಕೇಂದ್ರಗಳ ಪ್ರಯತ್ನಗಳಿಗಿದ್ದ ಎಲ್ಲಾ ಪ್ರತಿಬಂಧಗಳನ್ನು ಜಯಿಸಿದನು ಮತ್ತು ಕ್ರೈಸ್ತ ಧರ್ಮಶಾಸ್ತ್ರವನ್ನು  ಅಕ್ರೈಸ್ತರಿಗೆ ಹರಡಲು ವಿಶೇಷ ಬ್ಯಾಪ್ಟಿಸ್ಟ್ ಸಮಾಜವು (ಆ ಬಳಿಕ ಬ್ಯಾಪ್ಟಿಸ್ಟ್ ಮಿಶನರಿ ಸೊಸೈಟಿ  ಎಂದು ಗುರುತಿಸಲ್ಪಟ್ಟ ಮತ್ತು ೨೦೦೦ ದ ಬಳಿಕ ಬಿಎಮ್‌ಎಸ್ ವರ್ಲ್ಡ್ ಮಿಶನ್ ಎಂದು ಕರೆಯಲ್ಪಟ್ಟ.) ೧೭೯೨ರ ಅಕ್ಟೋಬರ್‌ನಲ್ಲಿ ಸ್ಥಾಪನೆಗೊಂಡು ಕ್ಯಾರಿ, ಆಂಡ್ರ್ಯೂ ಫುಲ್ಲರ್,  ಜಾನ್ ರೈಲಾಂಡ್ ಮತ್ತು ಜಾನ್ ಸಟ್‌ಕ್ಲಿಫ್‌ರನ್ನು ವಿಶೇಷಾಧಿಕಾರವುಳ್ಳ ಸದಸ್ಯರನ್ನಾಗಿ ಹೊಂದಿತ್ತು. ಅವರು ಹಣ ಸಂಗ್ರಹಿಸುವ ಯೋಜನೆ ಅಂತೆಯೇ, ಎಲ್ಲಿ ಮತ್ತು ಹೇಗೆ ತಮ್ಮ ಪ್ರಯತ್ನಗಳನ್ನು ಸಫಲಗೊಳಿಸಬಹುದು ಇತ್ಯಾದಿ ವ್ಯವಹಾರೋಪಯುಕ್ತ ವಿಷಯಗಳ ಬಗ್ಗೆ ನಿರ್ಧಾರ ಕೈಗೊಳ್ಳಲು ತಮ್ಮಷ್ಟಕ್ಕೆ ತಾವೇ ಚಿಂತಿಸಬಹುದಾಗಿತ್ತು. ವೈದ್ಯಕೀಯ ನಿಯೋಗ, ಡಾ.ಜಾನ್ ಥಾಮಸ್ ಕಲ್ಕತ್ತಾಗೆ ಬಂದಿದ್ದು ಪ್ರಸ್ತುತ ಇಂಗ್ಲೆಂಡಿನಲ್ಲಿ ಧನ ಸಂಗ್ರಹಿಸುವ ಜವಾಬ್ಧಾರಿಹೊತ್ತಿದ್ದು ಅವರು ಆತನನ್ನು ಬೆಂಬಲಿಸಲು ಒಪ್ಪಿದರು ಮತ್ತು ಕ್ಯಾರಿ ಅವರನ್ನು ಭಾರತದಲ್ಲಿ ಬೆಂಬಲಿಸಲಿದ್ದನು.
ಭಾರತೀಯ ಪೂರ್ವದ ಕಾಲ
ಕ್ಯಾರಿ, ಆತನ ಹಿರಿಯ ಪುತ್ರ ಫೆಲಿಕ್ಸ್, ಥಾಮಸ್ ಮತ್ತು ಆತನ ಪತ್ನಿ ಮತ್ತು ಮಗಳು ೧೭೯೩ರ ಎಪ್ರಿಲ್‌ನಲ್ಲಿ ಲಂಡನ್‌ನಿಂದ ಇಂಗ್ಲಿಷ್ ನೌಕೆಯೊಂದನ್ನು ಏರಿ ಪ್ರಯಾಣ ಆರಂಭಿಸಿದರು. ಡರೋಥಿ ಕ್ಯಾರಿ ತಾನು ತಮ್ಮ ನಾಲ್ಕನೇ ಮಗನ ಗರ್ಭವತಿಯಾದುದರಿಂದ ಹಾಗೂ ಮನೆಯಿಂದ ಕೇವಲ ಕೆಲವು ಮೈಲುಗಳಷ್ಟೇ ಪ್ರಯಾಣ ಮಾಡಬಹುದಾದ್ದರಿಂದ ಇಂಗ್ಲೆಂಡ್‌ನಿಂದ ಹೊರಡಲು ಆಕೆ ತನ್ನ ಅಸಮ್ಮತಿಯನ್ನು ವ್ಯಕ್ತಪಡಿಸಿದಳು. ಆದರೆ, ಅವರು ಇಂಗ್ಲೆಂಡ್ ಬಿಡುವುದಕ್ಕಿಂತ ಮೊದಲು ಮತ್ತೊಮ್ಮೆ ಆಕೆಯನ್ನು ತಮ್ಮೊಂದಿಗೆ ಬರುವಂತೆ ಕರೆದರು ಮತ್ತು ಆಕೆ ಸ್ವಇಚ್ಛೆಯಿಂದ ಹಾಗೂ ಪೂರ್ಣ ಅರಿವಿನಿಂದ ತನ್ನ ಸಹೋದರಿಯಾದ ಕಿಟ್ಟಿಯು ತನ್ನ ಹೆರಿಗೆ ಸಂದರ್ಭದಲ್ಲಿ ಸಹಾಯ ಮಾಡಬಲ್ಲಳು ಎಂದು ಹೇಳಿ ತಾನು ಬರುವುದನ್ನು ನಿರಾಕರಿಸಿದಳು. ಇವರ ಪ್ರಯಾಣವು ವೈಟ್ ದ್ವೀಪದಲ್ಲಿ ವಿಳಂಬವಾಯಿತು. ಈ ಸಮಯದಲ್ಲಿ ನೌಕಾಧಿಕಾರಿಯು ವಿಶೇಷವಾರ್ತೆಯನ್ನೊಂದನ್ನು ಕೇಳಿದನು, ಅದು, ಅವನು ಈ ಧರ್ಮ ಪ್ರಚಾರಕರನ್ನು ಕಲ್ಕತ್ತಾಗೆ ತಲುಪಿಸಿದರೆ ಆತ ತನ್ನನ್ನು ತಾನು ವಿಪತ್ತಿಗೆ ಸಿಲುಕಿಸಿಕೊಳ್ಳುತ್ತಾನೆ ಮತ್ತು ಇದು ಬ್ರಿಟಿಷ್  ಈಸ್ಟ್ ಇಂಡಿಯಾ ಕಂಪನಿಯ ವ್ಯವಹಾರ ಏಕಸ್ವಾಮ್ಯ ನೀತಿಯನ್ನು ಉಲ್ಲಂಘಿಸುವಂತಿದ್ದು ಈ ಪ್ರಯಾಣವು ಅನಧಿಕೃತವಾದುದು ಎಂಬುದಾಗಿತ್ತು. ಇದರಿಂದಾಗಿ ಆತ ಈ ಧರ್ಮಪ್ರಚಾರಕರನ್ನು ಬಿಟ್ಟು ಪ್ರಯಾಣ ಮುಂದುವರಿಸಲು ನಿರ್ಧರಿಸಿದನು. ಹಾಗೆಯೇ ಇವರ ಪ್ರಯಾಣವು ಮುಂದಿನ ಜೂನ್‌ವರೆಗೆ ತಡೆಹಿಡಿಯಲ್ಪಟ್ಟು ನಂತರದಲ್ಲಿ ಥಾಮಸ್ ಇನ್ನೋರ್ವ ಡ್ಯಾನಿಶ್ ಕ್ಯಾಪ್ಟೈನ್‌ನನ್ನು ಕಂಡು ಆತ ಇವರ ಪ್ರಯಾಣಕ್ಕೆ ಅನುವು ಮಾಡಿಕೊಟ್ಟನು. ಇದೇ ಸಮಯದಲ್ಲಿ ಕ್ಯಾರಿಯ ಪತ್ನಿ ಪ್ರಸವಿಸಿದ್ದು ತನ್ನ ಸಹೋದರಿಯೊಂದಿಗೆ ಪ್ರಯಾಣದಲ್ಲಿ ಇವನನ್ನು ಸೇರಿಕೊಳ್ಳಲು ಒಪ್ಪಿದಳು. ನವಂಬರ್‌ ತಿಂಗಳಲ್ಲಿ ಇವರು ಕಲ್ಕತ್ತಾಗೆ ಬಂದಿಳಿದರು.
ಕಲ್ಕತ್ತಾದಲ್ಲಿ ಮೊದಲನೇ ವರ್ಷದಲ್ಲಿ ಈ ಧರ್ಮಪ್ರಚಾರಕರು ತಮಗೆ ತಾವೇ ಬೆಂಬಲಿಸಿಕೊಳ್ಳಲಿಚ್ಛಿಸಿದರು ಮತ್ತು ತಮ್ಮ ನಿಯೋಗವನ್ನು ಸ್ಥಾಪಿಸಲು ಸೂಕ್ತ ಸ್ಥಳವನ್ನು ಬಯಸಿದರು. ಸ್ಥಳೀಯರೊಂದಿಗೆ ಸಂಪರ್ಕ ಸಾಧಿಸುವ ಸಲುವಾಗಿ ಅವರು ಬಂಗಾಳಿ ಭಾಷೆಯನ್ನೂ ಸಹ ಕಲಿಯತೊಡಗಿದರು. ಥಾಮಸ್‌ನ ಗೆಳೆಯನೋರ್ವನು ಎರಡು ಇಂಡಿಗೋ ಫ್ಯಾಕ್ಟರಿಗಳನ್ನು ಸ್ವಾಧೀನಪಡಿಸಿಕೊಂಡನು ಮತ್ತು ಇದಕ್ಕಾಗಿ ಆತನಿಗೆ ವ್ಯವಸ್ಥಾಪಕರ ಅಗತ್ಯವಿತ್ತು. ಆದುದರಿಂದ ಕ್ಯಾರಿ ತನ್ನ ಕುಟುಂಬದೊಂದಿಗೆ ಉತ್ತರದಿಂದ ಮಿಡ್ನಾಪುರದತ್ತ ಚಲಿಸಿದನು. ಇಂಡಿಗೋ ಸ್ಥಾವರವನ್ನು ಕ್ಯಾರಿ ಆರು ವರ್ಷಗಳ ಕಾಲ ನಿರ್ವಹಿಸುವ ಸಂದರ್ಭದಲ್ಲಿ ಆತನು ತನ್ನ ಹೊಸ ಬಂಗಾಳೀ ಒಡಂಬಡಿಕೆಗಳ ಪುನರಾವರ್ತನೆಯನ್ನು ಮುಗಿಸಿದನು ಮತ್ತು ಸಮುದಾಯ ಜೀವನ, ಆರ್ಥಿಕ ಸ್ವಾವಲಂಭನೆ ಮತ್ತು ಸ್ಥಳೀಯ ಸಚಿವರುಗಳನ್ನು ತರಬೇತಿಗೊಳಿಸುವುದೇ ಮೊದಲಾದ ತನ್ನ ಧರ್ಮಪ್ರಚಾರಕ ಕೇಂದ್ರ ಸಮುದಾಯಗಳು ಪ್ರಸ್ತುತಪಡಿಸಿದ ತತ್ವಗಳನ್ನು ಸೂತ್ರೀಕರಿಸಲು ಸಿದ್ಧತೆ ನಡೆಸಿದನು. ಆತನ ಮಗ ಪೀಟರ್ ಆಮಶಂಕೆ ವ್ಯಾಧಿಯಿಂದ ಮರಣಹೊಂದಿದನು ಮತ್ತು ಇದರಿಂದ ನರದೌರ್ಬಲ್ಯಕ್ಕೊಳಗಾಗಿ ಬಳಲಿದ  ಡರೋಥಿಯು ಮತ್ತೆ ಚೇತರಿಸಿಕೊಳ್ಳಲೇ ಇಲ್ಲ.
ಇದೇ ಸಂದರ್ಭದಲ್ಲಿ ಧರ್ಮಪ್ರಚಾರಕ ಸಮಾಜವು ಭಾರತಕ್ಕೆ ಇನ್ನೂ ಹೆಚ್ಚಿನ ಪ್ರಚಾರಕರನ್ನು ಕಳುಹಿಸಲು ಆರಂಭಿಸಿದುವು. ಮೊತ್ತಮೊದಲ ಭಾರಿಗೆ ಬಂದವನೆಂದರೆ, ಮಿಡ್ನಾಪುರದಲ್ಲಿ ಬಂದಿಳಿದು ಶಾಲೆಯಲ್ಲಿ ಬೋಧಿಸಲಾರಂಭಿಸಿದ ಜಾನ್ ಫೌಂಟೈನ್. ಅನಂತರದಲ್ಲಿ ಇವನ ಹಿಂದೆ ಬಂದವರೆಂದರೆ, ಮುದ್ರಕನಾದ ವಿಲಿಯಮ್ ವಾರ್ಡ್, ಶಾಲಾ ಶಿಕ್ಷಕನಾದ ಜೋಶಾ ಮಾರ್ಶ್‌ಮ್ಯಾನ್, ಮಾರ್ಶ್‌ಮ್ಯಾನ್‌ನ ವಿದ್ಯಾರ್ಥಿಗಳಲ್ಲೊಬ್ಬನಾದ ಡೇವಿಡ್ ಬ್ರನ್ಸ್‌ಡನ್ ಮತ್ತು ತಾನು ಬಂದ ಮೂರು ವಾರಗಳಲ್ಲೇ ಮೃತನಾದ ವಿಲಿಯಮ್ ಗ್ರಾಂಟ್. ಈ ಧರ್ಮ ಪ್ರಚಾರಕ ಕೇಂದ್ರಗಳಿಗೆ ಈಸ್ಟ್ ಇಂಡಿಯಾ ಕಂಪನಿಯಿನ್ನೂ ಶತ್ರುವಾಗಿದ್ದುದರಿಂದ, ಅವರು ಸೇರಂಪುರದ ಡ್ಯಾನಿಷ್ ಪ್ರದೇಶದಲ್ಲೇ ನೆಲೆಸಿದರು ಮತ್ತು ೧೮೦೦ ರ ಜನವರಿ ೧೦ರ ವೇಳೆಗೆ ಕ್ಯಾರಿಯನ್ನು ಸೇರಿಕೊಂಡರು.
ಭಾರತದಲ್ಲಿಯ ನಂತರದ ದಿನಗಳು
ಸೆರಮ್‌ಪುರದಲ್ಲಿ ಒಂದು ಬಾರಿ ಅಸ್ಥಿತ್ವಕ್ಕೆ ಬರುವ ಹಂತಗಳು ಮುಗಿದನಂತರ, ಸಂಘಟನೆಯು ಪ್ರಾಂಶುಪಾಲರ ಸಹಕಾರದೊಂದಿಗೆ ತನ್ನೆಲ್ಲ ಸಂಸಾರಗಳು ವಾಸಿಸುವಷ್ಟು ಮತ್ತು ಒಂದು ಶಾಲೆಗೆ ಸಾಕಾಗುವಷ್ಟು ದೊಡ್ಡದಾದ ಮನೆಯನ್ನು ಖರೀದಿಸಿತು. ಕ್ಯಾರಿ ಅವರು ಹಳೆಯ ಮುದ್ರಣಯಂತ್ರವೊಂದನ್ನು ಖರೀದಿಸಿ ಬೆಂಗಾಲಿಯಲ್ಲಿ ಬೈಬಲ್‌ನ್ನು ಮುದ್ರಿಸತೊಡಗಿದರು. ೧೮೦೦ರಲ್ಲಿ ಫೌಂಟೆನ್‌ ಅವರು ಅತೀಬೆದಿಯಿಂದಾಗಿ ಮರಣಿಸಿದರು. ವರ್ಷಾಂತ್ಯದ ವೇಳೆಗೆ ಸಂಘಟನೆಯು ತನ್ನ ಮೊದಲ ಆವೃತ್ತಿಯನ್ನು ಬೆಂಗಾಲಿಯಲ್ಲಿ ಹಿಂದುವಾದ ಕೃಷ್ಣಾ ಪಾಲ್‌ ಅವರ ಪ್ರಕಾಶನದಲ್ಲಿ ಹೊರತಂದಿತು. ಡ್ಯಾನಿಷ್‌ ಸರ್ಕಾರದಿಂದಲೂ ಮತ್ತು ರಿಚರ್ಡ್‌ ವೆಲ್ಲೆಸ್ಲಿಯವರಿಂದಲೂ ಮತ್ತು ಭಾರತದ ಗವರ್ನರ್‌ ಜನರಲ್‌ ಇವರಿಂದಲೂ ಈ ಕಾರ್ಯವು ಮೆಚ್ಚುಗೆಯನ್ನು ಪಡೆಯಿತು.
ಹಿಂದುಗಳನ್ನು ಕ್ರಿಶ್ವಿಯನ್ನರನ್ನಾಗಿ ಪರಿವರ್ತಿಸುವಾಗ, ಅವರುಗಳನ್ನು ಅದೇ ಜಾತಿಯ ಹೆಸರಿನಡಿಯಲ್ಲಿ ಇರಿಸುವುದೋ ಹೇಗೆ? ಎಂಬ ಪ್ರಶ್ನೆಯು ಸಂಘಟನೆಯನ್ನು ಕಾಡಿತು. ೧೮೦೨ ರಲ್ಲಿ ಕೃಷ್ಣ ಪಾಲ್‌ ಅವರ ಮಗಳಾದ ಸುದ್ರಾ ಅವರು ಒಬ್ಬ ಬ್ರಾಹ್ಮಣನನ್ನು ಮದುವೆಯಾದಳು. ಈ ಮದುವೆಯು ಜಾತಿಯಲ್ಲಿನ ಬೇಧಬಾವವನ್ನು ಚರ್ಚ್‌ ಸಮ್ಮತಿಸುದಿಲ್ಲ ಎಂದು ಸಾರ್ವಜನಿಕರಿಗೆ ತೋರಿಸಲು ಒಂದು ವೇದಿಕೆಯಾಯಿತು.
ಬ್ರನ್ಸ್‌ಡಾನ್‌ ಮತ್ತು ಥಾಮಸ್‌ ಅವರು ೧೮೦೧ರಲ್ಲಿ ಮರಣಿಸಿದರು. ಅದೇ ವರ್ಷದಲ್ಲಿ ಗವರ್ನರ್‌ ಜನರಲ್‌ ಅವರು ಸಾರ್ವಜನಿಕ ಸೇವೆಯಲ್ಲಿರುವವರನ್ನು ಶೀಕ್ಷಿತರನ್ನಾಗಿ ಮಾಡುವ ಸಲುವಾಗಿ ಪೋರ್ಟ್‌ ವಿಲಿಯಂ ಎಂಬ ಕಾಲೆಜನ್ನು ಪ್ರಾರಂಭಿಸಿದರು. ಇಲ್ಲಿ ಕ್ಯಾರಿಯವರನ್ನು ಬೆಂಗಾಲಿ ಫ್ರೊಫೆಸರ್‌ ಆಗಿ ಕಾರ್ಯನಿರ್ವಹಿಸುವಂತೆ ಕೋರಿಕೊಂಡರು. ಕಾಲೇಜಿನಲ್ಲಿ ಕ್ಯಾರಿಯವರ ಸಹೊದ್ಯೋಗಿಗಳಲ್ಲಿ ಪಂಡಿತ್‌ ಸಮುದಾಯದವರೂ ಇದ್ದರು. ಇದರಿಂದಾಗಿ ಅವರು ಬಂಗಾಲಿಯಲ್ಲಿ ಯಾವುದಾದರು ಸಂಶಯಗಳಿದ್ದರೆ ಪರಿಹರಿಸಿಕೊಳ್ಳಲು ಸಾಧ್ಯವಾಗುತ್ತಿತ್ತು. ಅವರು ಬೆಂಗಾಲಿ ಮತ್ತು ಸಂಸ್ಕ್ರತದ ವ್ಯಾಕರಣಗಳನ್ನು ಬರೆದರು ನಂತರ ಅವರು ಬೈಬಲ್‌ನ್ನು ಸಂಸ್ಕ್ರತಕ್ಕೆ ಬಾಷಾಂತರಿಸಲು ಪ್ರಾರಂಭಿಸಿದರು. ಸತಿ ಪದ್ದತಿ ಮತ್ತು ಮಕ್ಕಳನ್ನು ಬಲಿಕೊಡುವ ಕ್ರಮಗಳನ್ನು ತಡೆಯುವ ಸಲುವಾಗಿ ಗವರ್ನರ್‌ ಜನರಲ್‌ ಇವರ ಪ್ರಭಾವವನ್ನು ಬಳಸಿಕೊಂಡರು(ಆದರೂ ೧೮೨೯ ರ ವರೆಗೆ ಸತಿ ಪದ್ದತಿಯನ್ನು ತಡೆಗಟ್ಟಲು ಸಾಧ್ಯವಾಗಲಿಲ್ಲ). ಮತ್ತು ಹಿಂದೂ ಧರ್ಮದ ಪ್ರಕಾರ ಈ ಪದ್ದತಿಗಳಿಗೆ ಯಾವುದೇ ಗ್ರಂಥಗಳ ಅಥವಾ ಯಾವುದೇ ಲಿಖಿತ ರೂಪದ ಆಧಾರಗಳಿಲ್ಲವೆಂದು ಪಂಡಿತರನ್ನು ಕೇಳಿ ಖಚಿತಪಡಿಸಿಕೊಂಡರು.
ಅವರ ಪತ್ನಿಯಾದ ಡೊರೊಥಿ ಕ್ಯಾರಿಯವರು ೧೮೦೭ರಲ್ಲಿ ಮರಣಿಸಿದರು. ಆದರೆ ಅವರ(ಅವಳ)ಕಾರಣದಿಂದಾಗಿ ಬಹಳ ದಿನಗಳಿಂದ ಸಂಘಟನೆಗೆ ತನ್ನ ಉಪಯುಕ್ತೆಯನ್ನು ನಿಲ್ಲಿಸಿದ್ದರು ಇದರಿಂದಾಗಿ ಸಂಘದ ಕಾರ್ಯಚಟುವಟಿಕೆಗಳಿಗೆ ಅಡೆತಡೆಯನ್ನೊಡ್ಡಿದಂತಾಗಿತ್ತು. ಜಾನ್‌ ಮಾರ್ಶಾಮನ್‌ ಅವರು, ಹೇಗೆ ಕ್ಯಾರಿಯವರು ತನ್ನ ಕೆಲಸಕಾರ್ಯಗಳನ್ನು ನಿರ್ವಹಿಸುತ್ತಿದ್ದರು ಎಂಬುದನ್ನು ಅವರ ಅಧ್ಯಯನ ಮತ್ತು ಮತ್ತು ಬಾಷಾಂತರಗಳನ್ನಾಧರಿಸಿ " ಹುಚ್ಚಿಯಾದ ಪತ್ನಿಯು ತನ್ನ ಕಟುನೋವಿನಲ್ಲಿ ಚೀರಾಡುತ್ತಿರುವಾಗ ತನ್ನ ತಲೆಯ ಮೇಲೆ ಸುತ್ತಿಗೆಯಿಂದ ಹೊಡೆದಂತಹ ವಾತಾವರಣದಲ್ಲಿ ಪಕ್ಕದ ರೂಮಿನಲ್ಲಿಯೇ ಕೆಲಸವನ್ನು ನಿರ್ವಹಿಸುತ್ತಿದ್ದರು" ಎಂದು ಬರೆದಿದ್ದಾರೆ. ೧೮೦೮ರಲ್ಲಿ ಕ್ಯಾರಿಯವರು ಮರುಮದುವೆಯಾದರು. ಅವರ ಹೊಸ ಹೆಂಡತಿಯಾದ ಚಾರ್ಲೊಟ್ಟೆ ರುಮ್ಹೊರ್‌ ಅವರು, ಇವರಿದ್ದ ಚರ್ಚ್‌‌ನ ಒಬ್ಬ ಡ್ಯಾನಿಷ್‌ ಸದಸ್ಯರಾಗಿದ್ದರು, ಡೊರಿಥಿಯವರರಂತಲ್ಲದೇ ಕ್ಯಾರಿಯವರಿಗೆ ಮಾನಸಿಕವಾಗಿ ಸಮಾನವಾದ ಪತ್ನಿಯಾಗಿದ್ದರು. ಅವರು ಕ್ಯಾರಿಯವರೊಂದಿಗೆ ಹದಿಮೂರು ವರ್ಷಗಳ ಕಾಲ ತಾನು ಸಾಯುವವರೆಗೆ ಸಂಸಾರವನ್ನು ಸಾಗಿಸಿದರು.
ಹಾಗೂ ೧೮೧೨ರಲ್ಲಿ ಅಮೆರಿಕಾದ ಕಾಂಗ್ರೆಸ್‌ನ ಮಿಶನರಿಯಾದ ಜುಡ್ಸನ್‌ ಭಾರತಕ್ಕೆ ಭೇಟಿ ನೀಡಿತು ಮತ್ತು ನಾಮಕರಣ ಮಾಡಿ ಸೇರಿಸಿಕೊಳ್ಳಬೇಕಾದಾಗ ಮಾಡಬೇಕಾದ ಶುದ್ದಿಸ್ನಾನದ ಬಗ್ಗೆ ಕ್ಯಾರಿ ಅವರು ಮಾಡಿದ ಅಧ್ಯಯನವನ್ನು ಮತ್ತು ಅವರು ಬರೆದ ವಿಧಿವಿಧಾನಗಳ ಬಗ್ಗೆ ಪರಿಶೀಲಿಸಿತು. ಈ ಅದ್ಯಯನದಿಂದಾಗಿ ಕ್ಯಾರಿ ದಿಕ್ಷಾಸ್ನಾಪಕರೆನಿಸಿಕೊಂಡರು. ಕ್ಯಾರಿ ಅವರು ಅಮೇರಿಕಾದ ದಿಕ್ಷಾಸ್ನಾಪಕರದ ಬೆಂಬಲವನ್ನು ಜೊಡ್ಸನ್‌ ಸಂಸ್ಥೆಗೆ ತೆಗೆದುಕೊಳ್ಳಬೇಕೆಂದು ಇಚ್ಚಿಸಿದರು. ಇದರಿಂದಾಗಿ ೧೮೧೪ರಲ್ಲಿ ಪ್ರಪ್ರಥಮ ಬಾರಿಗೆ ಅಮೆರಿಕಾದಲ್ಲಿ ಅಮೆರಿಕನ್‌ ಬಪ್ಟಿಸ್ಟ್‌ ಮಿಶನ್‌ ಬೋರ್ಡ್‌  ಪ್ರಾರಂಭವಾಯಿತು. ಇದು ಅಮೆರಿಕಾದ ಪಾಶ್ಚಾತ್ಯದೇಶಗಳ ಸಲುವಾಗಿನ ದಿಕ್ಷಾಸ್ನಾಪಕರ ಸಭೆಯಾಗಿದ್ದು ನಂತರ ಇದನ್ನು ಟ್ರೇನಿಯಲ್‌ ಕನ್ವೆನ್ಶನ್‌ ಎಂದು ಕರೆಯಲಾಗಿದೆ. ಹೆಚ್ಚಾಗಿ ಅಮೆರಿಕಾದ ಎಲ್ಲ ದಿಕ್ಷಾಸ್ನಾಪಕರ ಅಂಗ ಸಂಸ್ಥೆಗಳು ನೇರವಾಗಿ ಅಧವಾ ಪರೋಕ್ಷವಾಗಿ ಈ ಸಭೆಯಿಂದ ನಿರ್ದೇಶಿತವಾಗಿದ್ದಾಗಿದೆ.
೧೮೧೮ರಲ್ಲಿ ಸಂಘವು ಸೆರಂಪೂರ್‌ ಕಾಲೇಜನ್ನು ದೇಶಿಯ ಮಂತ್ರಿಗಳಿಗೆ ಬೆಳೆಯುತ್ತಿರುವ ಚರ್ಚ್‌‌ಗಳ ಬಗ್ಗೆ ಮತ್ತು ಜಾತಿ ಭಾಷೆಗಳ ಬೇಧಬಾವವಿಲ್ಲದೇ ಎಲ್ಲರಿಗೂ ಕಲೆ ಹಾಗೂ ವಿಜ್ಞಾನದ ಶಿಕ್ಷಣವನ್ನು ನೀಡುವ ಸಲುವಾಗಿ ಪ್ರಾರಂಭಿಸಿದರು. ಡೆನ್‌ಮಾರ್ಕ್‌‌ನ ದೊರೆಯು ರಾಜಸಹಾಯಧನವನ್ನು ೧೮೨೭ರಲ್ಲಿ ನೀಡಿದರು ಇದರಿಂದಾಗಿ ಪದವಿಯುನ್ನು ನೀಡುವ ಸಂಸ್ಥೆಯು ಏಷ್ಯಾದಲ್ಲಿಯೇ ಪ್ರಥಮ ಬಾರಿಗೆ ಪ್ರಾರಂಭವಾಯಿತು.
೧೮೨೦ರಲ್ಲಿ ಕ್ಯಾರಿ ಅವರು ಸಸ್ಯಶಾಸ್ತ್ರಕ್ಕೆ ಒತ್ತು ನೀಡುವ ದೃಷ್ಟಿಯಿಂದ ತೋಟಗಾರಿಕಾ ಕೃಷಿ ಸಂಘವನ್ನು (Agri Horticultural Society of India) ಅಲಿಪುರ ಮತ್ತು ಕೊಲ್ಕತ್ತಾಗಳಲ್ಲಿ ಸ್ಥಾಪಿಸಿದರು.
ಅವರ ಎರಡನೆ ಪತ್ನಿಯಾದ ಚಾರ್ಲೊಟ್ಟೆ ಇವರು ೧೮೨೧ರಲ್ಲಿ ಮೃತರಾದರು ಅವರ ಹಿರಿಯ ಮಗನಾದ ಫೆಲಿಕ್ಸ್‌ ಕೂಡ ಇವರ ಹಿಂದೆಯೇ ಮರಣಿಸಿದರು. ೧೮೨೩ರಲ್ಲಿ ಅವರು ಮೂರನೇ ಬಾರಿಗೆ ಒಬ್ಬ ವಿದವೆಯನ್ನು ಮದುವೆಯಾದರು ಅವರ ಹೆಸರು ಗ್ರೇಸ್‌ ಹಗ್ಸ್‌ ಎಂಬುದಾಗಿತ್ತು.
ಸಂಘಟನೆ(ಮಿಶನರಿ)ಗಳ ಸಂಖ್ಯೆಯು ಬೆಳೆಯುತ್ತಾ ಸಾಗಿದಂತೆ ಅವುಗಳ ನಡುವೆ ಸಂಪ್ರದಾಯಗಳಿಗೆ ಸಂಬಂಧಿಸಿದಂತೆ ಭಿನ್ನಾಭಿಪ್ರಾಯಗಳು ಹೆಚ್ಚಾದವು. ಹಳೆಯ ಸಂಘಟನೆಗಳಲ್ಲಿ ಅನುಭವವಿಲ್ಲದವರಿಂದ ತುಂಬಿಹೋಗಿ ನಿರ್ವಾಣದ ಹಂತಕ್ಕೆ ತಲುಪಿದವು. ಹೊಸ ಮಶಿನರಿಗಳು ಬಂದವಾದರೂ ಅವು ಜನಾಂಗಿಯ ಸಂಪ್ರದಾಯಗಳಿಗೆ ಹೊಂದಿಕೊಳ್ಳದಂತೆಯೇ ಬೆಳೆದವು ಮತ್ತು ಅದರಲ್ಲಿ ಒಬ್ಬರು ಮಾತ್ರ ಹೆಚ್ಚು ಬೇಡಿಕೆಗೆ ಬರುವಂತಹ ವ್ಯವಸ್ತೆಯು ನಿರ್ಮಾಣವಾಯಿತು. ಅವರು ಬೇರೆ ಮನೆ ಮತ್ತು ಆಳುಕಾಳುಗಳೊಂದಿಗೆ ವಾಸಿಸುತ್ತಿದ್ದರು. ಇದರಿಂದಾಗಿ ಕ್ಯಾರಿ, ವಾರ್ಡ್‌, ಮಾರ್ಶಾಮ್‌ ಇವರುಗಳ ಶಿಸ್ತಿನ ವಿಚಾರಗಳಿಗೆ ದಕ್ಕೆಯುಂಟಾಯಿತು ಮತ್ತು ಹೊಸ ಮಶಿನರಿಗಳು ಅದರಲ್ಲೂ ಮಾರ್ಶಾಮ್‌ ಅವರು ತಮ್ಮ ಇಚ್ಛೆಗೆ ವಿರುದ್ದವಾದ ಕೆಲಸಗಳನ್ನೇ ವಹಿಸುತ್ತಾರೆ ಎಂದು ಭಾವಿಸಿಕೊಂಡವು.
ಇಂಗ್ಲೆಂಡ್‌ನಲ್ಲಿನ ಸಂಘದ ಮುಖ್ಯಸ್ಥರಾದ ಆಂಡ್ರೂ ಪುಲ್ಲರ್‌ ಅವರು ೧೮೧೫ರಲ್ಲಿ ಮೃತರಾದರು. ನಂತರ ಅವರ ಉತ್ತರಾಧಿಕಾರಿಯಾದ ಸರ್ವಾಧಿಕಾರಿ ಮನೋಭಾವನೆಯುಳ್ಳ ಜಾನ್‌ ಡೈಯರ್‌ ಅವರು ಎಲ್ಲ ವ್ಯಾಪಾರಮಾರ್ಗಗಳನ್ನು ಮತ್ತು ಸಂಘವನ್ನು ತನ್ನ ಹಿಡಿತದಲ್ಲಿ ತರಲು ಮತ್ತು ಇಂಗ್ಲೆಂಡ್‌ನಲ್ಲಿಂದಲೇ ಶೆರಾಂಪುರ್‌ ಮಿಶನರಿಯನ್ನು ನಡೆಸಲು ಪ್ರಯತ್ನಿಸಿದರು. ಇದು ಬದ್ದ ವಿರೋಧಕ್ಕೆ ಕಾರಣವಾಯಿತು ಕ್ಯಾರಿ ಅವರು ತಾವು ಕಟ್ಟಿ ಬೆಳೆಸಿದ ಸಂಸ್ಥೆಗಳೊಂದಿಗೆ ಅವರಿಂದ ದೂರಾಗಿ ಮಿಶನ್‌ ಮತ್ತು ತನ್ನ ವಾಸ್ತವ್ಯವನ್ನು ಕಾಲೆಜು ಬಯಲಿಗೆ ಸ್ಥಳಾಂತರಿಸಿದರು. ಅವರು ೧೮೩೪ರಲ್ಲಿನ ತಮ್ಮ ಮರಣದವರೆಗೂ ಅವರ ಬಂಗಾಳಿ ಬೈಬಲ್‌ನ್ನು ಮರುಮುದ್ರಣ ಮಾಡುತ್ತಾ, ಭಾಷಣಗಳನ್ನು ನೀಡುತ್ತಾ ಮತ್ತು ವಿದ್ಯಾರ್ಥಿಗಳಿಗೆ ಕಲಿಸುತ್ತಾ ಶಾಂತವಾದ ಜೀವನವನ್ನು ಸಾಗಿಸಿದರು. ಅವರು ೯ ಜೂನ್‌ ೧೮೩೪ರಲ್ಲಿ ಮರಣಿಸಿದ ಸ್ಥಳದಲ್ಲಿ ರೆಗೆಂಟ್ಸ್ ಪಾರ್ಕ್‌‌ನ್ನು ನಿರ್ಮಿಸಲಾಗಿದೆ. ಮತ್ತು ಆಕ್ಸ್‌ಪರ್ಡ್‌ ವಿಶ್ವವಿದ್ಯಾಲಯದ ದಿಕ್ಷಾಸ್ನಾಪಕ ಸಭಾಂಗಣವನ್ನು ನಿರ್ಮಿಸಲಾಗಿದೆ.
ಕುಟುಂಬದ ಇತಿಹಾಸ
ಎಫ್.ಡಿ. ವಾಕರ್‌ ಮತ್ತು ಜೆ.ಬಿ.ಮೆಯರ್ಸ್‌ ಅವರಿಂದ ಬರೆಯಲ್ಪಟ್ಟ ಕ್ಯಾರಿ ಅವರ ಆತ್ಮಕಥೆಯಲ್ಲಿ ಕ್ಯಾರಿ ಅವರು ಮೊದಲ ಪತ್ನಿಯಾದ ಡೊರೊಥಿಯವರಿಂದಾಗಿ ಭಾರತದಲ್ಲಿನ ಅವರ ಮಂತ್ರಿಯಾಗಿದ್ದ ಕಾಲದಲ್ಲಿ ಅವರು ಮಾನಸಿಕವಾಗಿ ಅಸ್ವಸ್ಥರಾಗಿದ್ದರೆಂದು ಹೇಳಿದ್ದಾರೆ. ಬೆಕ್‌ ಅವರು ಬರೆದ ಡೊರೊಥಿ ಕ್ಯಾರಿ ಅವರ ಆತ್ನಕಥನದಲ್ಲಿ ಅವರ ವಿವರಗಳನ್ನು ಇನ್ನೂ ಹೆಚ್ಚಿನ ರೀತಿಯಲ್ಲಿ ಚಿತ್ರಿಸಿದ್ದಾರೆ. ಹದಿನೆಂಟನೇ ಶತಮಾನದ ಅವಿದ್ಯಾವಂತ ಮಹಿಳೆಯೊಂದಿಗೆ ಕಷ್ಟಕರವಾದ ಜೀವನ ಸಾಗಿಸುತ್ತಿದ ಕ್ಯಾರಿ ಅವರನ್ನು ವಿಲಿಯಂ ಕ್ಯಾರಿ ಅವರು ಮತ್ತು ಜೀವನವನ್ನು ಸುಧಾರಿಸಿದರು ಮತ್ತು ಕ್ಯಾರಿ ಅವರನ್ನು ಅವರ ಹಾದಿಯಲ್ಲಿ ಮುಂದುವರಿಯಲು ಸಹಾಯಕರಾದರು. ಡೊರೊಥಿಯವರು ಈ ಎಲ್ಲ ಬದಲಾವಣೆಗಳನ್ನು ಸಹಿಸಿಕೊಳ್ಳಲು ಬಹಳಕಷ್ಟಪಟ್ಟರು ಆದರೆ ಅವರಿಂದ ಮಾನಸಿಕವಾಗಿಯೂ ಮತ್ತು ಭೌದ್ದಿಕವಾಗಿಯೂ ಈ ಎಲ್ಲ ಬದಲಾವಣೆಗಳಿಗೆ ಹೊಂದಿಕೊಳ್ಳಲು ಅಸಮರ್ಥರಾದರು ಮತ್ತು ಕ್ಯಾರಿ ಅವರೂ ಕೂಡ ಇಂತಹ ಸಂದರ್ಭದಲ್ಲಿ ಹೇಗೆ ವರ್ತಿಸಬೇಕೆಂದು ತಿಳಿಯದೇ ಹೋದವರಾದ್ದರಿಂದ ಅವರಿಂದಲೂ ಯಾವುದೇ ಸಹಾಯಗಳು ಲಭಿಸಲಿಲ್ಲ. ಕ್ಯಾರಿ ಅವರು ಇಂಗ್ಲೆಂಡ್‌ನಲ್ಲಿರುವ ತಮ್ಮ ಸಹೋದರಿಯರಿಗೆ ೫ ಅಕ್ಟೋಬರ್‌ ೧೭೯೫ರಂದು ಹೀಗೆ ಬರೆದಿದ್ದಾರೆ " ಕೆಲವು ದಿನಗಳ ಹಿಂದೆ ನಾನು ನನ್ನ ಹೆಂಡತಿಯನ್ನು ಕಳೆದುಕೊಳ್ಳುವ ಭಯವನ್ನು ಹೊಂದಿದ್ದೆ. ಹೊಟ್ಟೆಕಿಚ್ಚು ಅವಳ ಮನಸ್ಸಿನಲ್ಲಿ ಹೊಕ್ಕಿರುವ ದೊಡ್ಡ ಭೂತವಾಗಿತ್ತು."
ಡೊರೊಥಿಯವರ (ಅದೇ ಸಂದರ್ಭದಲ್ಲಿ ವಿಲಿಯಂ ಕ್ಯಾರಿ ಅವರು ಪ್ರಥಮ ಬಾರಿಗೆ ಭಾರತಿಯ ಮತಾಂತರಿಗಳಿಗೆ ಮತ್ತು ಅವರ ಮಗನಾದ ಫೆಲಿಕ್ಸ್‌ ಅವರಿಗೆ ಶುದ್ದಿಸ್ನಾನವನ್ನು ಮಾಡಿಸುತ್ತಿದ್ದರು. ಅವರ ಹೆಂಡತಿಯನ್ನು ಒತ್ತಾಯ ಪೂರ್ವಕವಾಗಿ ಒಂದು ಕೋಣೆಯಲ್ಲಿ ಅವಳಿಗೆ ಹುಚ್ಚು ಹಿಡಿದಿದೆಯೆಂದು ಕೂಡಿಹಾಕಲಾಗಿತ್ತು.)ಮಾನಸಿಕ ಅಸ್ವಸ್ಥತೆಯು  ಅನಿವಾರ್ಯವಾಗಿ ಕ್ಯಾರಿ ಅವರ ಸಂಸಾರದಲ್ಲಿನ ಇತರ ತೊಂದರೆಗಳಿಗೆ ಎಡೆಮಾಡಿಕೊಟ್ಟಿತು. ಜೊಶುವಾ ಮಾರ್ಶಾಮನ್‌ ಅವರು ಕ್ಯಾರಿ ಅವರನ್ನು ಬೇಟಿಯಾದಾಗ ಅವರು ಅವರ ನಾಲ್ಕು ಮಕ್ಕಳನ್ನು ಬೇಜವಬ್ದಾರಿಯುತವಾಗಿ ನೋಡಿಕೊಳ್ಳುತ್ತಿರುವುದನ್ನು ನೋಡಿ ಧಿಬ್ರಮೆಗೊಳಗಾದರು. ಆಗ ಮಕ್ಕಳ ವಯಸ್ಸು ೪, ೭, ೧೨ ಮತ್ತು ೧೫,ಇತ್ತು ಅವರೆಲ್ಲರೂ ಸುಸಂಸ್ಕ್ರತರಾಗಿರಲಿಲ್ಲ, ಅಶಿಸ್ತಿನಿಂದ ಕೂಡಿದ್ದರು ಮತ್ತು ಅಶಿಕ್ಷಿತರಾಗಿದ್ದರು.
ಅಂತಿಮಗತಿಶಾಸ್ತ್ರ
ಲೈನ್‌ ಮರ್ರಿಯವರ ಅದ್ಯಯನದ ಜೊತೆಯಲ್ಲಿ ಅತಿಕಟ್ಟುನಿಟ್ಟಿನ ಧಾರ್ಮಿಕ ನಡತೆ ಗಳುಳ್ಳ ಕ್ಯಾರಿಅವರ ಅಂತಿಮ ಗತಶಾಸ್ತ್ರದ ಬಗ್ಗೆ ಯಾರೂ ಅಷ್ಟು ಗಮನಹರಿಸಿದಂತಿಲ್ಲ, ಆದರೆ ಇದೇ ಅವರ, ಬಹುಮುಖ್ಯವಾಗಿ ಮಶಿನರಿಗಳ ಪ್ರನಾಳಿಕೆಯಾಗಿತ್ತು. ಹಾಗೆ ನೋಡಿದರೆ ಬ್ರುಸ್‌ ಜೆ ನಿಕೊಲಾಸ್‌ ಅವರ ಬರಹವಾದ "The Theology of William Carey."ದಲ್ಲಿಯೂ ಕೂಡ ಇದರ ಪ್ರಸ್ತಾಪವಾಗಿಲ್ಲ. ಕ್ಯಾರಿ ಓರ್ವ ಕ್ಯಾಲ್ವಿನ್‌ ಪಂಥಿಯರಾಗಿದ್ದರು ಮತ್ತು ಪೋಸ್ಟ್ಮಿಲೆನಿಯಸ್ಟ್‌ ಆಗಿದ್ದರು. ಎರಡು ದೀರ್ಘವಾದ ಪ್ರಬಂಧದಲ್ಲಿ ಅವರ ಸಾಧನೆಯನ್ನು ಚರ್ಚಿಸಲಾಗಿದೆಯಾದರೂ ದಾರ್ಮಿಕ ಕ್ಷೇತ್ರಕ್ಕೆ ಅವರು ನೀಡಿದ ಕೊಡುಗೆಯನ್ನು ನಿರ್ಲಕ್ಷಿಸಲಾಗಿದೆ. ಮತ್ತು ಮಿಶನರಿಗಳ ಕಾರ್ಯದಲ್ಲಿ ಬಹುಮುಖ್ಯ ಪಾತ್ರವಹಹಿಸಿದ ಅವರ ಅಂತಿಮ ಗತಿಶಾಸ್ತ್ರದ ಬಗ್ಗೆಯೂ ವಿಶ್ಲೇಶಿಸಲಾಗಿಲ್ಲ. ಆದರೆ ಜೆಮ್ಸ್‌ ಬೆಕ್ ಅವರು ಕ್ಯಾರಿ ಅವರ ಮೊದಲ ಹೆಂಡತಿಯ ಆತ್ಮಕಥೆಯಲ್ಲಿ ಅವರ ಆದ್ಯಾತ್ಮದ ಬಗೆಗಿನ ಅಭಿಪ್ರಾಯ ಮತ್ತು "ಭವಿಷ್ಯದ ಬಗೆಗಿನ ನಿಲುವು"ನ್ನು ವಿವರಿಸಿದ್ದಾರಾದರೂ ಜಗತ್ತಿನ ಮಿಶನರಿಗಳ ಬಗೆಗೆ ಅವರಿಗಿದ್ದ ಶ್ರದ್ದೆಯನ್ನು ಹೇಳಲಿಲ್ಲ. ಆದರೆ ಇದನ್ನು ಅವರು ಪೋಸ್ಟ್‌ಮಿಲೆನಿಯಲ್‌ ಥಿಯೋಲಜಿಗಳಿಂದ ಗಳಿಸಿಕೊಂಡರು.
ಶಾಲೆಗಳು
ಕ್ಯಾರಿ ಅವರು ಅವರ ಹೆಸರನ್ನು ಹೊಂದಿದ ಕನಿಷ್ಠ ಐದು ಕಾಲೆಜುಗಳನ್ನು ಹೊಂದಿದ್ದಾರೆ. ಅವುಗಳೆಂದರೆ, ಕ್ಯಾಲಿಫೋರ್ನಿಯಾದ ಪೆಸಡೆನಾದಲ್ಲಿನ ವಿಲಿಯಂ ಕ್ಯಾರಿ ಇಂಟರ್‌ನ್ಯಾಶನಲ್‌ ಯುನಿವರ್ಸಿಟಿ, ಬ್ರಿಟಿಷ್‌ ಕೋಲಂಬಿಯಾದ ವ್ಯಾಂಕೊವರ್‌ನಲ್ಲಿನ ಕ್ಯಾರಿ ಥಿಯೊಲಾಜಿಕಲ್‌ ಕಾಲೆಜ್‌, ವಿಕ್ಟೋರಿಯಾದ ಮೆಲ್ಬೋರ್‌ನಲ್ಲಿನ ಕ್ಯಾರಿ ಬೆಪ್ಟಿಸ್ಟ್‌ ಗ್ರಾಮರ್‌ ಸ್ಕೂಲ್‌, ಶ್ರೀಲಂಕಾದ ಕೊಲಂಬೊದಲ್ಲಿನ ಕ್ಯಾರಿ ಕಾಲೆಜ್‌ ಆಪ್‌ ಕೊಲಂಬೊ, ಮತ್ತು ಮಿಸಿಸಿಪಿಯ ಹಟೈಸ್‌ಸಬರ್ಗ್‌ನಲ್ಲಿನ ವಿಲಿಯಂ ಕ್ಯಾರಿ ಯುನಿವರ್ಸಿಟಿಗಳಾಗಿವೆ. ಬಾಂಗ್ಲಾದೇಶದ ಚಿಟ್ಟಾಗಾಂಗ್‌ನಲ್ಲಿರುವ ವಿಲಿಯಂ ಕ್ಯಾರಿ ಅಕಾಡಮಿಯು ಬಾಂಗ್ಲಾದೇಶಿಯರಿಗೆ ಮತ್ತು  ವಲಸಿಗ ಮಕ್ಕಳಿಗೆ ಬಾಲವಾಡಿಯಿಂದ ಹನ್ನೆರಡನೇ ಈಯತ್ತೆಯವರೆಗೆ ಶೀಕ್ಷಣವನ್ನು ನೀಡುತ್ತಿದೆ.
ಪರಂಪರೆ ಹಾಗೂ ಪ್ರಭಾವ
ವಿಲಿಯಂ ಕ್ಯಾರಿ ಅವರನ್ನು "ಫಾದರ್‌ ಆಪ್‌ ಮಾಡರ್ನ್‌ ಮಿಶನ್ಸ್‌" ಎಂದು ಕರೆಯಲಾಗಿದೆ. ಮತ್ತು ಇವರು ೧೯ನೇ ಶತಮಾನದ ಫ್ರೊಟೆಸ್ಟಂಟ್‌ ಮಿಶನರಿಗಳ ಅಭ್ಯುದಯಕ್ಕೆ ಅಪಾರವಾದ ಕೊಡುಗೆಯನ್ನು ನೀಡಿದ್ದಾರೆ.
ಗೌರವಾದರಗಳು
ಕ್ಯಾರಿ ಅವರ ಗೌರವಾರ್ಥವಾಗಿ ಅಕ್ಟೋಬರ್ ೧೯ ಅನ್ನು ಲಿಥರ್ಜಿಕಲ್ ಕ್ಯಾಲೆಂಡರ್ ಆಫ್ ದಿ ಎಪಿಸೋಡಿಕಲ್ ಚರ್ಚ್‌ (ಯುಎಸ್‌ಎ)ಯಲ್ಲಿ ಹಬ್ಬದ ದಿನವಾಗಿ ಆಚರಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು‌‌
ವರ್ಗ:1761 ಹುಟ್ಟು ವರ್ಗ:1834 ಸಾವು ವರ್ಗ:ಭಾರತದಲ್ಲಿ ಕ್ರಿಶ್ಚಿಯನ್‌ ಮಿಷನರಿಗಳು ವರ್ಗ:ದೀಕ್ಷಾ ಮಿಷನರಿಗಳು ವರ್ಗ:ಇಂಗ್ಲೀಷ್ ಬ್ಯಾಫ್ಟಿಸ್ಟ್ ವರ್ಗ:ಇಂಗ್ಲಿಷ್ ಕ್ರಿಶ್ಚಿಯನ್ ಮಿಶನರಿಗಳು ವರ್ಗ:ಇಂಗ್ಲಿಷ್ ಕಾಲ್ವಿನಿಸ್ಟ್ಸ್ ವರ್ಗ:ಕ್ರೈಸ್ತ ಬರಹಗಾರರು ವರ್ಗ:ಬೆಂಗಾಲಿ ಭಾಷೆಯಲ್ಲಿ ಬೈಬಲ್ ಅನುವಾದಿಸಿದ ಅನುವಾದಕರು ವರ್ಗ:ತೆಲುಗು ಭಾಷೆಯಲ್ಲಿ ಬೈಬಲ್ ಅನುವಾದಿಸಿದ ಅನುವಾದಕರು ವರ್ಗ:ಸಂಸ್ಕೃತ ಭಾಷೆಯಲ್ಲಿ ಬೈಬಲ್ ಅನುವಾದಿಸಿದ ಅನುವಾದಕರು ವರ್ಗ:ನಾರ್ಥ್‌ಆಂಫ್ಟನ್‌ನಿಂದ ಬಂದ ಜನರು ವರ್ಗ:ಭಾರತದಲ್ಲಿಯ ಯುರೋಪಿಯನ್ನರು ವರ್ಗ:ಲೈಸೆಸ್ಟರ್‌ನಿಂದ ಬಂದ ಜನರು ವರ್ಗ:ಶೂ ಮಾಡುವವರು ವರ್ಗ:ದೀಕ್ಷೆ ನೀಡುವ ಮಂತ್ರಿಗಳು ವರ್ಗ:ಭಾರತದ ಸಾಮಾಜಿಕ ಚರಿತ್ರೆ ವರ್ಗ:ಭಾರತದಲ್ಲಿ ಕ್ರಿಶ್ಚಿಯನ್ನರು ವರ್ಗ:ಭಾರತೀಯ ಶಾಲೆ ಮತ್ತು ಕಾಲೇಜುಗಳ ಸಂಸ್ಥಾಪಕರು ವರ್ಗ:ಇಂಗ್ಲೀಷ್ ಸನ್ಯಾಸಿಗಳು ವರ್ಗ:ಕ್ರೈಸ್ತ ಧರ್ಮ ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
ಎಲ್. ಬಸವರಾಜು
ಡಾ| ಎಲ್.ಬಸವರಾಜು ಇವರು ೧೯೧೯ ಅಕ್ಟೋಬರ ೫ರಂದು ಚಿಕ್ಕಬಳ್ಳಾಪುರ ಜಿಲ್ಲೆಯ ಗೌರಿಬಿದನೂರು ತಾಲ್ಲೂಕಿನ  ಇಡಗೂರು ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ವೀರಮ್ಮ ; ತಂದೆ ಲಿಂಗಪ್ಪ.ಗುರು ಕುವೆಂಪು.ವೃತ್ತಿಯಿಂದ ಪ್ರಾಧ್ಯಾಪಕರಾದರೂ,ತಮ್ಮ ಜೀವನದ ಬಹುಪಾಲು ಅವಧಿಯನ್ನು ಕನ್ನಡ ಕವಿ,ವೀರಶೈವಸಾಹಿತ್ಯಸಿದ್ಧಾಂತಗಳಶೋಧನೆ,ಅಧ್ಯಯನ,ವ್ಯಾಖ್ಯಾನ,ಸಂಪಾದನೆಗಳಲ್ಲಿ ಕಳೆದಿದ್ದಾರೆ.ಸತತವಾಗಿ ೪೦ ವರ್ಷಗಳ ಕಾಲ ಇವರು ಕನ್ನಡ ಸಾಹಿತ್ಯಕ್ಕೆ ತಮ್ಮ ಕೊಡುಗೆಯನ್ನು ಸಲ್ಲಿಸಿದ್ದಾರೆ.
ಪ್ರಶಸ್ತಿಗಳು
'ಪಂಪ ಪ್ರಶಸ್ತಿ' 'ಬಸವ ಪುರಸ್ಕಾರ' ೧೯೯೪ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ಕೇಂದ್ರ ಸಾಹಿತ್ಯ ಅಕಾಡೆಮಿಯ ೨೦೦೬ರ 'ಭಾಷಾ ಸಮ್ಮಾನ್'
Ullekha
ವರ್ಗ:ಚುಟುಕು ವರ್ಗ:ಕನ್ನಡ ಸಾಹಿತ್ಯ ಎಲ್.ಬಸವರಾಜು ವರ್ಗ:ಪಂಪ ಪ್ರಶಸ್ತಿ ಪುರಸ್ಕೃತರು ವರ್ಗ:ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರು
ಎಲ್.ಗುಂಡಪ್ಪ
ಎಲ್.ಗುಂಡಪ್ಪನವರು ೧೯೦೩ರಲ್ಲಿ ಜನಿಸಿದರು. ಎಂ.ಎ.ಪದವಿ ಸಂಪಾದಿಸಿ, ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಅಧ್ಯಾಪಕರಾಗಿದ್ದರು.
ಅನುವಾದ
ಎಲ್.ಗುಂಡಪ್ಪನವರು ಕುಮಾರವ್ಯಾಸನ “ಕರ್ಣಾಟ ಭಾರತ ಕಥಾಮಂಜರಿ”ಯ ಗದ್ಯಾನುವಾದ ಮಾಡಿದ್ದಾರೆ. ರಾಜಾಜಿಯವರ ‘ವ್ಯಾಸರ್ ವಿರುಂದು’ ಎನ್ನುವ ಹೆಸರಿನ ಮಹಾಭಾರತವನ್ನು ಕನ್ನಡಿಸಿದ್ದಾರೆ. ತಮಿಳಿನ  ‘ತಿರುಕ್ಕುರುಳ್’, ‘ಶಿಲಪ್ಪದಿಗಾರಂ’ ಗಳನ್ನು ಕನ್ನಡಕ್ಕೆ ಭಾಷಾಂತರಿಸಿದ್ದಾರೆ.
ನಿಘಂಟು ರಚನೆ
ಕನ್ನಡ ಸಾಹಿತ್ಯ ಪರಿಷತ್ತಿನ ಕನ್ನಡ ನಿಘಂಟು ಸಂಪಾದನೆಯಲ್ಲಿ ಹಾಗು ಮೈಸೂರು ವಿಶ್ವವಿದ್ಯಾನಿಲಯದ ಇಂಗ್ಲಿಷ್-ಕನ್ನಡ ನಿಘಂಟು ಸಂಪಾದನೆಯಲ್ಲಿ ದುಡಿದಿದ್ದಾರೆ. ಇವರ ‘ಪತ್ರಿಕಾ ನಿಘಂಟು’ ಒಂದು ಉಪಯುಕ್ತ ಗ್ರಂಥ.
ಪುರಸ್ಕಾರ
ವರ್ಗ:ಕನ್ನಡ ಸಾಹಿತ್ಯ ಎಲ್.ಗುಂಡಪ್ಪ
ಅಮುಲ್
GCMMF ಇಂದು
GCMMF ಭಾರತದ ಅತೀ ದೊಡ್ಡ ಆಹಾರ ಉತ್ಪನ್ನಗಳ ಮಾರಾಟ ವ್ಯವಸ್ಥೆಯ ಸಂಸ್ಥೆಯಾಗಿದೆ.. ಇದು ಗುಜರಾತಿನ ಹಾಲು ಸಹಕಾರ ಸಂಘಗಳ ರಾಜ್ಯಮಟ್ಟದ ಸರ್ವೋಚ್ಛ ಸಂಸ್ಥೆಯಾಗಿದ್ದು, ರೈತರಿಗೆ ಲಾಭದಾಯಕ ಆದಾಯ ಒದಗಿಸುವ ಗುರಿ ಹೊಂದಿದೆ ಮತ್ತು ಕೈಗೆಟಕುವ ದರದಲ್ಲಿ ಗುಣಮಟ್ಟದ ಉತ್ಪನ್ನಗಳನ್ನು ಒದಗಿಸುವ ಮೂಲಕ ಗ್ರಾಹಕರ ಹಿತಾಸಕ್ತಿಯನ್ನು ರಕ್ಷಿಸುತ್ತದೆ. GCMMF ಅಮುಲ್ ಬ್ರಾಂಡ್‌ ಮಾರಾಟ ಮತ್ತು ನಿರ್ವಹಣೆಯನ್ನು ವಹಿಸುತ್ತದೆ. ೧೯೯೦ರ ಮಧ್ಯಾವಧಿಯಿಂದ ಅಮುಲ್ ಅದರ ಮುಖ್ಯ ವ್ಯವಹಾರಕ್ಕೆ ನೇರವಾಗಿ ಸಂಬಂಧಿಸಿರದ ಕ್ಷೇತ್ರಗಳಿಗೆ ಪ್ರವೇಶಿಸಿತು. ಅಲ್ಪಾವಧಿಯಲ್ಲಿ ದೊಡ್ಡ ಮಾರುಕಟ್ಟೆ ಪಾಲನ್ನು ವಶಕ್ಕೆ ತೆಗೆದುಕೊಂಡಿದ್ದರಿಂದ ಐಸ್ ಕ್ರೀಂ ಕ್ಷೇತ್ರಕ್ಕೆ ಅದರ ಪ್ರವೇಶವನ್ನು ಯಶಸ್ವಿ ಎಂದು ಪರಿಗಣಿಸಲಾಗಿದೆ-ಮುಖ್ಯವಾಗಿ ದರದ ವ್ಯತ್ಯಾಸ ಮತ್ತು ಬ್ರಾಂಡ್ ಹೆಸರು ಇದಕ್ಕೆ ಕಾರಣವಾಗಿದೆ. ಇದು ಪಿಜ್ಜಾ ವ್ಯಾಪಾರಕ್ಕೆ ಕೂಡ ಪ್ರವೇಶಿಸಿ ರೆಸ್ಟೊರೆಂಟ್ ಮಾಲೀಕರಿಗೆ ಮೂಲ ಪಾಕವಿಧಾನವನ್ನು ಒದಗಿಸಿತು. ಉಳಿದ ಮಾಲೀಕರು ೧೦೦ ರೂಪಾಯಿಗಿಂತ ಹೆಚ್ಚಿಗೆ ದರ ವಿಧಿಸುತ್ತಿದ್ದ ಸಂದರ್ಭದಲ್ಲಿ ಪ್ರತಿ ಪಿಜ್ಜಾಗೆ ೩೦ರೂಪಾಯಿಗಳಷ್ಟು ಕಡಿಮೆ ದರದಲ್ಲಿ ಮಾಲೀಕರು ಮಾರಲು ಸಾಧ್ಯವಾಗಿತ್ತು.
ಕಂಪೆನಿಯ ಮಾಹಿತಿ
ಗುಜರಾತ್ ಸಹಕಾರ ಹಾಲು ಮಾರಾಟ ಒಕ್ಕೂಟ, ಆನಂದ್(GCMMF) ಭಾರತದ ಅತೀ ದೊಡ್ಡ ಆಹಾರ ಉತ್ಪನ್ನಗಳ ಮಾರಾಟ ಸಂಸ್ಥೆಯಾಗಿದೆ. ಇದು ಗುಜರಾತಿನ ಡೈರಿ ಸಹಕಾರ ಸಂಘಗಳ ಮುಖ್ಯ ಸಂಸ್ಥೆಯಾಗಿದೆ. ಈ ರಾಜ್ಯವು ಡೈರಿ(ಕ್ಷೀರಾಗಾರ) ಸಹಕಾರ ಸಂಸ್ಥೆಗಳನ್ನು ಸಂಘಟಿಸುವಲ್ಲಿ ಪ್ರವರ್ತಕವಾಗಿದ್ದು, ನಮ್ಮ ಯಶಸ್ಸನ್ನು ಭಾರತದಲ್ಲಿ ಅನುಕರಣೆ ಮಾಡಿರುವುದಲ್ಲದೇ ವಿಶ್ವದ ಉಳಿದ ರಾಷ್ಟ್ರಗಳಿಗೆ ಮಾದರಿಯಾಗಿದೆ. ಕಳೆದ ಐದೂವರೆ ದಶಕಗಳಲ್ಲಿ ಗುಜರಾತಿನ ಡೈರಿ ಸಹಕಾರ ಸಂಸ್ಥೆಗಳು ಆರ್ಥಿಕ ಜಾಲವನ್ನು ಸೃಷ್ಟಿಸಿದ್ದು, ಈ ಜಾಲವು ಸಹಕಾರ ವ್ಯವಸ್ಥೆ ಮೂಲಕ ಭಾರತ ಮತ್ತು ವಿದೇಶದ ಲಕ್ಷಾಂತರ ಗ್ರಾಹಕರ ಜತೆ ೨ .೮ದಶಲಕ್ಷ ಗ್ರಾಮ ಹಾಲು ಉತ್ಪಾದಕರ ಕೊಂಡಿಯನ್ನು ಕಲ್ಪಿಸಿದೆ. ಇದು ೧೩,೧೪೧ ಗ್ರಾಮ ಡೈರಿ ಸಹಕಾರ ಸಂಘಗಳನ್ನು(VDCS) ಗ್ರಾಮಮಟ್ಟದಲ್ಲಿ ಒಳಗೊಂಡಿದೆ. ಇದು ಜಿಲ್ಲಾಮಟ್ಟದಲ್ಲಿ ೧೩ಜಿಲ್ಲಾ ಸಹಕಾರ ಹಾಲು ಉತ್ಪಾದಕರ ಸಂಘಗಳು, ರಾಜ್ಯಮಟ್ಟದಲ್ಲಿ GCMMFಜತೆ ಸಂಯೋಜನೆಗೊಂಡಿದೆ. ಈ ಸಹಕಾರ ಸಂಸ್ಥೆಗಳು ಸರಾಸರಿ ಪ್ರತಿ ದಿನ ೭.೫ದಶಲಕ್ಷ ಲೀಟರ್ ಹಾಲನ್ನು ಅವರ ಉತ್ಪಾದಕ ಸದಸ್ಯರಿಂದ ಸಂಗ್ರಹಿಸುತ್ತಿದ್ದು,ಅವರಲ್ಲಿ ೭೦%ಕ್ಕಿಂತ ಹೆಚ್ಚು ಸಣ್ಣ,ಅತೀ ಸಣ್ಣ ಮತ್ತು ಭೂರಹಿತ ಕಾರ್ಮಿಕರಾಗಿದ್ದು, ಬುಡಕಟ್ಟು ಜನರು ಮತ್ತು ಪರಿಶಿಷ್ಟ ಜಾತಿಗಳಿಗೆ ಸೇರಿದ ಜನರ ಗಣನೀಯ ಜನಸಂಖ್ಯೆ ಇದರಲ್ಲಿ ಸೇರಿದೆ. GCMMF (ಅಮುಲ್)ನ ವಹಿವಾಟು ೨೦೦೮-೦೯ರ ಸಾಲಿನಲ್ಲಿ ರೂ. ೬೭.೧೧ ಶತಕೋಟಿಯಾಗಿತ್ತು. ಇದು ಪ್ರಖ್ಯಾತ ಅಮುಲ್ ಬ್ರಾಂಡ್ ಹೆಸರಿನಲ್ಲಿ ೩೦ ಡೈರಿ ಘಟಕಗಳಲ್ಲಿ ಜಿಲ್ಲಾ ಹಾಲು ಉತ್ಪಾದಕ ಸಂಘಗಳು ತಯಾರಿಸುವ ಉತ್ಪನ್ನಗಳನ್ನು ಮಾರಾಟ ಮಾಡುತ್ತದೆ. ಈ ಘಟಕಗಳ ಒಟ್ಟು ಸಂಸ್ಕರಣೆ ಸಾಮರ್ಥ್ಯವು ಪ್ರತಿ ದಿನಕ್ಕೆ ೧೧.೬ದಶಲಕ್ಷ ಲೀಟರ್‌ಗಳಾಗಿದ್ದು, ನಾಲ್ಕು ಡೈರಿ ಘಟಕಗಳು ಪ್ರತಿ ದಿನ ಒಂದು ದಶಲಕ್ಷ ಲೀಟರ್‌ಗಳಿಗಿಂತ ಹೆಚ್ಚು ಸಂಸ್ಕರಣೆ ಸಾಮರ್ಥ್ಯವನ್ನು ಒಳಗೊಂಡಿವೆ. ಗುಜರಾತಿನ ರೈತರು ಏಷ್ಯಾದಲ್ಲೇ ಅತೀ ದೊಡ್ಡ ದೇಶೀಯ ಡೈರಿ ಘಟಕ-ಗುಜರಾತಿನ ಗಾಂಧಿನಗರದ ಮದರ್ ಡೈರಿಯನ್ನು ಹೊಂದಿದ್ದು, ಅದು ಪ್ರತಿ ದಿನ ೨.೫ದಶಲಕ್ಷ ಲೀಟರ್ ಹಾಲನ್ನು ನಿರ್ವಹಿಸುವ ಮತ್ತು ಪ್ರತಿದಿನ ೧೦೦ MTಗಳ ಹಾಲಿನ ಪುಡಿಯನ್ನು ಸಂಸ್ಕರಣೆ ಮಾಡುವ ಸಾಮರ್ಥ್ಯವನ್ನು ಹೊಂದಿದೆ. ಕಳೆದ ವರ್ಷ, ೩.೧ ಶತಕೋಟಿ ಲೀಟರ್ ಹಾಲನ್ನು GCMMFನ ಸದಸ್ಯ ಸಂಘಗಳು ಸಂಗ್ರಹಿಸಿವೆ. ಹಾಲನ್ನು ಒಣಗಿಸುವ, ಉತ್ಪನ್ನ ತಯಾರಿಕೆ ಮತ್ತು ಜಾನುವಾರು ಮೇವು ತಯಾರಿಕೆಯ ಭಾರೀ ಸಾಮರ್ಥ್ಯಗಳನ್ನು ಅಳವಡಿಸಲಾಗಿದೆ. ಇವೆಲ್ಲ ಉತ್ಪನ್ನಗಳನ್ನು ಅತ್ಯಂತ ನೈರ್ಮಲ್ಯ ಪರಿಸ್ಥಿತಿಗಳಲ್ಲಿ ಉತ್ಪಾದಿಸಲಾಗುತ್ತದೆ. ಸಂಘಗಳ ಎಲ್ಲಾ ಡೈರಿ ಘಟಕಗಳು ISO ೯೦೦೧-೨೦೦೦, ISO ೨೨೦೦೦ ಮತ್ತು HACCP ಪ್ರಮಾಣೀಕೃತವಾಗಿವೆ. GCMMF (ಅಮುಲ್)ನ ಒಟ್ಟು ಗುಣಮಟ್ಟ ನಿರ್ವಹಣೆಯು ಆರಂಭದ ಹಂತದಿಂದ(ಹಾಲು ಉತ್ಪಾದಕ)ದಿಂದ ಹಿಡಿದು, ಮೌಲ್ಯಯುತ ಚಟುವಟಿಕೆಗಳ ಸರಪಣಿವರೆಗೆ ಅದು ಗ್ರಾಹಕರನ್ನು ಮುಟ್ಟುವ ತನಕ ಉತ್ಪನ್ನಗಳ ಗುಣಮಟ್ಟವನ್ನು ಖಾತರಿ ಮಾಡುತ್ತದೆ. ಈ ಅಭಿಯಾನವು ಐವತ್ತೈದು ವರ್ಷಗಳ ಹಿಂದೆ ಆರಂಭವಾದಾಗಿನಿಂದಲೂ,ಗುಜರಾತಿನ ಡೈರಿ ಸಹಕಾರ ಸಂಸ್ಥೆಗಳು ನಮ್ಮ ಗ್ರಾಮೀಣ ಜನರಿಗೆ ಗಮನಾರ್ಹ ಸಾಮಾಜಿಕ ಮತ್ತು ಆರ್ಥಿಕ ಬದಲಾವಣೆಯನ್ನು ಉಂಟುಮಾಡಿದೆ. ಡೈರಿ ಸಹಕಾರ ಸಂಸ್ಥೆಗಳು ರೈತರ ಶೋಷಣೆಯನ್ನು ಅಂತ್ಯಗೊಳಿಸುವಲ್ಲಿ ನೆರವಾಗಿವೆ ಮತ್ತು ನಮ್ಮ ಗ್ರಾಮೀಣ ಉತ್ಪಾದಕರು ಅನುಕೂಲ ಪಡೆದಾಗ,ಸಮುದಾಯ ಮತ್ತು ರಾಷ್ಟ್ರ ಕೂಡ ಅನುಕೂಲ ಹೊಂದುತ್ತದೆಂದು ತೋರಿಸಿದ್ದಾರೆ. ಗುಜರಾತ್ ಸಹಕಾರ ಹಾಲು ಮಾರಾಟ ಒಕ್ಕೂಟವನ್ನು ಕೇವಲ ವ್ಯಾಪಾರಿ ಸಂಸ್ಥೆಯೆಂದು ಭಾವಿಸಬಾರದು. ಇದು ಹಾಲು ಉತ್ಪಾದಕರು ಸ್ವತಃ ಸೃಷ್ಟಿಸಿದ ಸಂಸ್ಥೆಯಾಗಿದ್ದು, ಮುಖ್ಯವಾಗಿ ಆರ್ಥಿಕವಾಗಿ, ಸಾಮಾಜಿಕವಾಗಿ ಮತ್ತು ಪ್ರಜಾತಂತ್ರವಾಗಿ ಅವರ ಹಿತಾಸಕ್ತಿಯನ್ನು ರಕ್ಷಿಸಿಕೊಳ್ಳಲು ಸೃಷ್ಟಿಸಲಾಗಿದೆ. ಉದ್ಯಮ ಸಂಸ್ಥೆಗಳು ತಮ್ಮ ಷೇರುದಾರರಿಗೆ ಹಂಚುವ ಸಲುವಾಗಿ ಲಾಭವನ್ನು ಸೃಷ್ಟಿಸುತ್ತವೆ. ಆದರೆ GCMMF ಪ್ರಕರಣದಲ್ಲಿ ಹೆಚ್ಚುವರಿ ಲಾಭವು ಜಿಲ್ಲಾ ಸಂಘಗಳು ಮತ್ತು ಗ್ರಾಮ ಸಂಘಗಳ ಮೂಲಕ ರೈತರಿಗೆ ಪುನಃ ವಾಪಸು ಸೇರುತ್ತದೆ. ರಚನೆಯೊಳಗೆ ಮೌಲ್ಯದ ಸೇರ್ಪಡೆಯಿಂದ ಬಂಡವಾಳ ದ ಪ್ರಸರಣವು ಅಂತಿಮ ಫಲಾನುಭವಿ-ರೈತನಿಗೆ ನೆರವಾಗುತ್ತದ್ದಲ್ಲದೇ ತರುವಾಯ ಗ್ರಾಮ ಸಮುದಾಯದ ಅಭಿವೃದ್ದಿಗೆ ಕೊಡುಗೆ ನೀಡುತ್ತದೆ. ರಾಷ್ಟ್ರವನ್ನು ನಿರ್ಮಿಸಲು ಅಮುಲ್ ಮಾದರಿ ಸಹಕಾರ ಸಂಘಗಳು ನಿರ್ಮಿಸಿದ ಅತ್ಯಂತ ಗಮನಾರ್ಹ ಕೊಡುಗೆ ಇದಾಗಿದೆ.
ಅಮುಲ್ ಬ್ರಾಂಡ್ ನಿರ್ಮಾಣ
ಯಾವುದೇ FMCGಕಂಪೆನಿಗೆ ಅತೀ ದೊಡ್ಡ ವಿತರಣೆ ಜಾಲವನ್ನು GCMMF (ಅಮುಲ್)ಹೊಂದಿದೆ. ದೇಶದಾದ್ಯಂತ ಇದು ಸುಮಾರು ೫೦ ಮಾರಾಟ ಕಚೇರಿಗಳನ್ನು ಹೊಂದಿದ್ದು, ೩೦೦೦ಕ್ಕಿಂತ ಹೆಚ್ಚು ಸಗಟು ವ್ಯಾಪಾರಿಗಳು ಮತ್ತು ೫,೦೦,೦೦೦ಚಿಲ್ಲರೆ ವ್ಯಾಪಾರಿಗಳನ್ನು ಹೊಂದಿದೆ. ಅಮುಲ್ ದೇಶದಲ್ಲಿ ಡೈರಿ ಉತ್ಪನ್ನಗಳ ಅತೀ ದೊಡ್ಡ ರಫ್ತುದಾರ ಸಂಸ್ಥೆಯಾಗಿದೆ. ಅಮುಲ್ ವಿಶ್ವದ ೪೦ಕ್ಕೂ ಹೆಚ್ಚು ರಾಷ್ಟ್ರಗಳಲ್ಲಿ ಇಂದು ಲಭ್ಯವಿದೆ. ಅಮುಲ್ ವಿಶಾಲ ವೈವಿಧ್ಯದ ಉತ್ಪನ್ನಗಳನ್ನು ರಫ್ತು ಮಾಡುತ್ತಿದ್ದು ಅವುಗಳಲ್ಲಿ ಕೆನೆ ತೆಗೆದಿರದ ಮತ್ತು ಕೆನೆ ತೆಗೆದಿರುವ ಹಾಲಿನ ಪುಡಿ, ಮೃದುಚೀಸು(ಪನೀರ್), UHT ಹಾಲು,ಕಾಯಿಸಿದ ಬೆಣ್ಣೆ(ತುಪ್ಪ) ಮತ್ತು ದೇಶೀಯ ಸಿಹಿತಿಂಡಿಗಳು. ಅದರ ಪ್ರಮುಖ ಮಾರುಕಟ್ಟೆಗಳು USA, ವೆಸ್ಟ್ ಇಂಡೀಸ್,ಆಫ್ರಿಕಾದ ರಾಷ್ಟ್ರಗಳು, ಕೊಲ್ಲಿ ಪ್ರದೇಶ, ಮತ್ತು [SAARC] SAARCನೆರೆಯರಾಷ್ಟ್ರಗಳು, ಸಿಂಗಪುರ್, ಫಿಲಿಪೈನ್ಸ್, ಥಾಯ್ಲೆಂಡ್, ಜಪಾನ್ ಮತ್ತು ಚೀನಾ. ೨೦೦೭ ಸೆಪ್ಟೆಂಬರ್‌‌ನಲ್ಲಿ ಅಮುಲ್ ಪ್ರಮುಖ ಭಾರತದ ಬ್ರಾಂಡ್‌ ಆಗಿ ಹೊರಹೊಮ್ಮಿತು. ಏಷ್ಯಾದ ಅಗ್ರ ೧೦೦೦ ಬ್ರಾಂಡ್‌ಗಳನ್ನು ಶೋಧಿಸಲು ಸೈನೊವೇಟ್ ನಡೆಸಿದ ಸಮೀಕ್ಷೆ ಪ್ರಕಾರ ಇದು ತಿಳಿದುಬಂದಿದೆ.
ಉತ್ಪನ್ನಗಳು
ಅಮುಲ್ ಉತ್ಪನ್ನಗಳ ವ್ಯಾಪ್ತಿಯು ಹಾಲಿನ ಪುಡಿ, ಹಾಲು, ಬೆಣ್ಣೆ, ತುಪ್ಪ, ಗಿಣ್ಣು, ಮಸ್ತಿ ದಾಹಿ, ಮೊಸರು, ಮಜ್ಜಿಗೆ ಚಾಕೊಲೇಟ್, ಐಸ್ ಕ್ರೀಂ, ಕ್ರೀಂ, ಶ್ರೀಖಂಡ್, ಪನೀರ್(ತಾಜಾ ಗಿಣ್ಣು) ಗುಲಾಬ್ ಜಾಮೂನ್ಗಳು, ಸುವಾಸನೆ ಹಾಲು, ಬಾಸುಂದಿ, ನ್ಯೂಟ್ರಮುಲ್ ಬ್ರಾಂಡ್ ಮುಂತಾದವನ್ನು ಒಳಗೊಂಡಿದೆ. ೨೦೦೬ ಜನವರಿಯಲ್ಲಿ ಅಮುಲ್ ಭಾರತದ ಪ್ರಥಮ ಕ್ರೀಡಾ ಪೇಯ ಸ್ಟಾಮಿನಾ ವನ್ನು ಆರಂಭಿಸಲು ಯೋಜಿಸಿದೆ. ಅದು ಕೋಕಾ ಕೋಲಾದ ಪವರೇಡ್ ಮತ್ತು ಪೆಪ್ಸಿಕೊದ ಗಾಟೊರೇಡ್ ಜತೆ ಪೈಪೋಟಿಗೆ ಇಳಿಯಲಿದೆ. ೨೦೦೭ರ ಆಗಸ್ಟ್‌ನಲ್ಲಿ ಅಮುಲ್ ಕೂಲ್ ಕೊಕೊವನ್ನು ಪರಿಚಯಿಸಿತು. ಇದು ಚಾಕೊಲೇಟ್ ಹಾಲಿನ ಬ್ರಾಂಡ್ ಆಗಿದ್ದು, ಹಾಲಿನ ಉತ್ಪನ್ನಗಳ ವಿಭಾಗಕ್ಕೆ ತನ್ನ ಉತ್ಪನ್ನವನ್ನು ವಿಸ್ತರಿಸಿತು. ಇತರೆ ಅಮುಲ್ ಬ್ರಾಂಡ್‌ಗಳು ಕಡಿಮೆ ಕ್ಯಾಲರಿಯ ಬಾಯಾರಿಕೆ ನೀಗಿಸುವ ಪಾನೀಯವಾದ ಅಮುಲ್ ಕೂಲ್, ಮಸ್ತಿ ಮಜ್ಜಿಗೆ, ಕೂಲ್ ಕೆಫೆ, ಕುಡಿಯಲು ಸಿದ್ಧಪಿಡಿಸಿದ ಕಾಫೀ ಮತ್ತು ಭಾರತದ ಪ್ರಥಮ ಕ್ರೀಡಾ ಪೇಯ ಸ್ಟಾಮಿನಾ. ಅಮುಲ್‌ನ ಸಕ್ಕರೆ ಮುಕ್ತ ಪ್ರೊಬಯೋಟಿಕ್(ಉಪಕಾರಿ ಬ್ಯಾಕ್ಟೀರಿಯ) ಐಸ್‌ಕ್ರೀಂ ೨೦೦೭ರ ಅಂತಾರಾಷ್ಟ್ರೀಯ ಡೈರಿ ಒಕ್ಕೂಟ ಮಾರಾಟ ಪ್ರಶಸ್ತಿಯನ್ನು ಗೆದ್ದುಕೊಂಡಿದೆ.
ಮ್ಯಾಸ್ಕಾಟ್
೧೯೬೭ರಿಂದೀಚೆಗೆ ಅಮುಲ್ ಉತ್ಪನ್ನಗಳಮ್ಯಾಸ್ಕಾಟ್(ಅದೃಷ್ಟ ತರುವ ಸಾಂಕೇತಿಕ ಚಿತ್ರ) ಅತ್ಯಂತ ಗಮನಾರ್ಹ "ಅಮುಲ್ ಬೇಬಿ"( ಬೆಣ್ಣೆಯನ್ನು ತಿನ್ನುವ ದಪ್ಪ ಗಾತ್ರದ ಬಾಲಕಿ ಸಾಮಾನ್ಯವಾಗಿ ಪೋಲ್ಕಾ ಚುಕ್ಕೆಯ ಉಡುಪನ್ನು ಧರಿಸುತ್ತಾಳೆ)ನಾಮಫಲಕಗಳು ಮತ್ತು ಉತ್ಪನ್ನದ ಹೊದಿಕೆ(ಕವಚ) ಮೇಲೆ ಅಷ್ಟೇ ಗಮನಾರ್ಹವಾದ ಲೇಬಲ್ ಅಟ್ಟರ್ಲಿ ಬಟ್ಟರ್ಲಿ ಡೆಲಿಶಿಯಸ್ ಅಮುಲ್‌ ‌ನೊಂದಿಗೆ ತೋರಿಸಲಾಗಿತ್ತು.ಮ್ಯಾಸ್ಕಾಟ್ ಮೊದಲಿಗೆ ಅಮುಲ್ ಬೆಣ್ಣೆಗೆ ಬಳಸಲಾಯಿತು. ಆದರೆ ಇತ್ತೀಚಿನ ವರ್ಷಗಳಲ್ಲಿ ಅಮುಲ್ ಉತ್ಪನ್ನಗಳಿಗೆ ಜಾಹೀರಾತು ಪ್ರಚಾರದ ಎರಡನೇ ಅಲೆಯಲ್ಲಿ, ಅವಳನ್ನು ಇತರೆ ಉತ್ಪನ್ನಗಳಾದ ತುಪ್ಪ ಮತ್ತು ಹಾಲಿನಲ್ಲಿ ಬಳಸಲಾಯಿತು.
ಸ್ಪರ್ಧಿಗಳು
ಅಮುಲ್ ಯಶಸ್ಸಿನಿಂದ ಭಾರತದಾದ್ಯಂತ ರಾಜ್ಯ ಸರ್ಕಾರಗಳು ಅದೇ ರೀತಿಯ ಸಂಸ್ಥೆಗಳನ್ನು ಸ್ಥಾಪಿಸಲು ಕಾರಣವಾಯಿತು. ಇವುಗಳು ಬಹುಮಟ್ಟಿಗೆ ತರ್ಕಬದ್ಧ ಯಶಸ್ಸನ್ನು ಗಳಿಸಿದವು. ಉದಾಹರಣೆಗಳು ಕೇರಳದ ಮಿಲ್ಮಾ ,ಆಂಧ್ರ ಪ್ರದೇಶದ ವಿಜಯ, ತಮಿಳುನಾಡಿನ ಆವಿನ್, ಕರ್ನಾಟಕದ K.M.F (ನಂದಿನಿ), ಬಿಹಾರ ಸುಧಾ, Orissaದ ಓಮ್‌ಫೆಡ್ ರಾಜಾಸ್ತಾನ್‌ನ ಸರಸ್ ಉತ್ತರಪ್ರದೇಶದ ಪರಗ್, ಪಂಜಾಬ್‌ನ ಪರಗ್ ಉತ್ತರಖಂಡದ ಆಂಚಲ್, ಹರ್ಯಾಣದ ವೀಟಾ ಮತ್ತಿತರ. ಅಮುಲ್‌ನ ಇತರೆ ಸಹಕಾರ ಸ್ಪರ್ಧಿಗಳು ರಾಷ್ಟ್ರೀಯ ಡೈರಿ ಅಭಿವೃದ್ಧಿ ಮಂಡಳಿ (NDDB)(ಅದರ ಮದರ್ ಡೈರಿ ಮತ್ತು ಸುಗಮ್ ಬ್ರಾಂಡ್‌ಗಳೊಂದಿಗೆ)ಸೇರಿವೆ. ಅಮುಲ್ ಕ್ರೀಡಾ ಪೇಯದ ಮಾರುಕಟ್ಟೆಗೆ ಪ್ರವೇಶಿಸುವುದರೊಂದಿಗೆ, ಅವುಗಳ ಪ್ರತಿಸ್ಪರ್ಧಿಗಳಲ್ಲಿ ಈಗ ಕೋಕಾ ಕೋಲಾ ಮತ್ತು ಪೆಪ್ಸಿಕೊ ಸೇರಿವೆ.
ಜನಪ್ರಿಯ ಸಂಸ್ಕೃತಿಯಲ್ಲಿ
ಅಮುಲ್ ಸ್ಥಾಪನೆಯನ್ನು ಶ್ವೇತ ಕ್ರಾಂತಿಎಂದು ಕೂಡ ಕರೆಯಲಾಗುತ್ತದೆ. ಭಾರತದ ಶ್ವೇತ ಕ್ರಾಂತಿಯು ಹೆಸರಾಂತ ಚಿತ್ರನಿರ್ಮಾಪಕ ಶ್ಯಾಂ ಬೆನಗಲ್ ಅವರಿಗೆ ಇದರ ಆಧಾರದ ಮೇಲೆ ಮಂಥನ್ ಚಿತ್ರ ತೆಗೆಯಲು ಸ್ಫೂರ್ತಿ ನೀಡಿತು. ಚಲನಚಿತ್ರವು ಸ್ಮಿತಾ ಪಾಟೀಲ್, ಗಿರೀಶ್ ಕಾರ್ನಾಡ್, ನಸಿರುದ್ದೀನ್ ಷಾ ಮತ್ತು ಅಮರೀಶ್ ಪುರಿ ತಾರಾಗಣವನ್ನು ಒಳಗೊಂಡಿದೆ. ಚಲನಚಿತ್ರವು ಸ್ವತಃ ಐದು ಲಕ್ಷಕ್ಕಿಂತ ಹೆಚ್ಚು ಗುಜರಾತಿನ ಗ್ರಾಮೀಣ ರೈತರಿಂದ ಆರ್ಥಿಕ ನೆರವು ಪಡೆದಿದೆ. ಅವರು ಚಲಚಿತ್ರದ ಬಜೆಟ್‌ಗೆ ಪ್ರತಿಯೊಬ್ಬರೂ ತಲಾ ೨ ರೂಪಾಯಿ ನೀಡಿದರು. ಅದರ ಬಿಡುಗಡೆ ನಂತರ ಈ ರೈತರು ಟ್ರಕ್‌ಗಳಲ್ಲಿ ಕಿಕ್ಕಿರಿದು ತುಂಬಿಕೊಂಡು ತಮ್ಮ ಚಲನಚಿತ್ರ ವೀಕ್ಷಣೆಗೆ ಹೊರಟರು ಮತ್ತು ಇದು ವಾಣಿಜ್ಯ ಯಶಸ್ಸು ಗಳಿಸಿತು. ಈ ಚಲನಚಿತ್ರವನ್ನು ೧೯೭೭ರ ಅತ್ಯುತ್ತಮ ಹಿಂದಿ ಚಲನಚಿತ್ರಕ್ಕಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗೆ ಆಯ್ಕೆ ಮಾಡಲಾಯಿತು. ಅಮುಲ್ ಯಶಸ್ಸಿನ ಕಥೆಯನ್ನು ವಿಶ್ವದ ಅನೇಕ ಪ್ರಮುಖ ಆಡಳಿತ ಸಂಸ್ಥೆಗಳು ಕೇಸ್ ಸ್ಟಡಿ(ಪ್ರಕರಣದ ಅಧ್ಯಯನ)ಯನ್ನಾಗಿ ತೆಗೆದುಕೊಂಡಿವೆ. ಶ್ವೇತ ಕ್ರಾಂತಿಯು ಅಲ್ಪ ಮೊತ್ತದ ಹಾಲಿನ ಉತ್ಪಾದನೆ ಮತ್ತು ವಿತರಣೆಯಿಂದ ವಿಪುಲ ಹಾಲಿನ ಉತ್ಪಾದನೆ ಮತ್ತು ವಿತರಣೆ ಶಕೆಗೆ ಕಾರಣವಾಯಿತು. ಈ ಯೋಜನೆಯು ಗಮನಾರ್ಹ ಯಶಸ್ಸು ಗಳಿಸಿದ್ದಲ್ಲದೇ, "ಸಾಮೂಹಿಕ ಕ್ರಿಯೆ"ಯ ಶಕ್ತಿಯನ್ನು ಪ್ರದರ್ಶಿಸಿತು. ಗುಜರಾತಿನ ಖೇಡಾ ಜಿಲ್ಲೆಯ ಬಡ ರೈತರ ಸಣ್ಣ ಗುಂಪು ಸಮಾಜಕ್ಕೆ ಒಳಿತಾಗುವ, ಸ್ವಾರ್ಥಪರವಲ್ಲದ ರೀತಿಯಲ್ಲಿ ಕಾರ್ಯನಿರ್ವಹಿಸುವ ದೂರದೃಷ್ಟಿ ಮತ್ತು ಮುನ್ನೋಟವನ್ನು ಹೊಂದಿದ್ದರು.
ಕ್ಷೀರೋತ್ಪಾದನೆ /ಹಾಲಿನ ಉತ್ಪಾದನೆಯಲ್ಲಿ ವೃದ್ಧಿ
ಹಾಲಿನ ಉತ್ಪಾದನೆಯಲ್ಲಿ ಅಧಿಕ ಸಾಧನೆಯಾಗಿದೆ ಎಂದು, 2014ರಲ್ಲಿ 'ಅಸೋಚಾಂ'(ಭಾರತೀಯ ವಾಣಿಜ್ಯೋದ್ಯಮ ಮಹಾಸಂಘ) ನಡೆಸಿದ ಅಧ್ಯಯನದಿಂದ ತಿಳಿದುಬಂದಿದೆ. ೨೦೦೬ ರಿಂದ ೨೦೧೦ ( 2006-2010)ರ ಅವಧಿಯಲ್ಲಿ ಆಂಧ್ರವು ಕ್ಷೀರ ಉತ್ಪಾದನೆಯಲ್ಲಿ ೧೧ಲಕ್ಷ ಟನ್ ಹಾಲು ಉತ್ಪಾದನೆ ಆಗುತ್ತಿದೆ.ದೇಶದಲ್ಲಿ ೩ನೇ ಸ್ಥಾನದಲ್ಲದೆ.
ಬಾಹ್ಯ ಕೊಂಡಿಗಳು
ವರ್ಗ:ಭಾರತದಲ್ಲಿ ಸಹಕಾರ ಸಂಘಗಳು ವರ್ಗ:1946ರಲ್ಲಿ ಸ್ಥಾಪನೆಯಾದ ಕಂಪೆನಿಗಳು ವರ್ಗ:ಗುಜರಾತಿನ ಮೂಲದ ಕಂಪೆನಿಗಳು ವರ್ಗ:ಐಸ್ ಕ್ರೀಂ ಬ್ರಾಂಡ್‌ಗಳು ವರ್ಗ:ಗುಜರಾತಿನ ಆರ್ಥಿಕತೆ ವರ್ಗ:ಭಾರತದ ಡೈರಿ ಉತ್ಪನ್ನಗಳ ಕಂಪೆನಿಗಳು ವರ್ಗ:ಭಾರತದ ಬ್ರಾಂಡ್‌ಗಳು ವರ್ಗ:ಉದ್ಯಮ
ಎ.ಆರ್.ಕೃಷ್ಣಶಾಸ್ತ್ರಿ
'''ಪ್ರೊ. ಎ. ಆರ್. ಕೃಷ್ಣಶಾಸ್ತ್ರಿ''' (ಫೆಬ್ರುವರಿ ೧೨, ೧೮೯೦ - ಫೆಬ್ರುವರಿ ೧, ೧೯೬೮) ಕನ್ನಡದ ಖ್ಯಾತ ವಿದ್ವಾಂಸ ಮತ್ತು ಸಾಹಿತಿಗಳೊಲ್ಲಬ್ಬರು. ಇವರ "ಬಂಗಾಳಿ ಕಾದಂಬರೀಕಾರ ಬಂಕಿಮ ಚಂದ್ರ" ಎಂಬ ಕೃತಿಗೆ ೧೯೬೧ರ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರಕಿದೆ.
ಬಾಲ್ಯ
ತಂದೆ, ಪ್ರಖ್ಯಾತ ವಯ್ಯಾಕರಣಿ ಅಂಬಳೆ ರಾಮಕೃಷ್ಣಶಾಸ್ತ್ರಿಗಳು. ಇವರು ಶೃಂಗೇರಿ ಸ್ವಾಮಿಗಳ ಬಳಿ ಪದಕ, ಶಾಲು ಜೋಡಿ, ಚಿನ್ನದ ಕಾಪು, ತೋಡಗಳನ್ನು ಪಡೆದವರು. ಮೈಸೂರಿನ ಸಂಸ್ಕೃತ ವಿದ್ಯಾಶಾಲೆಯಲ್ಲಿ ಉಪಾಧ್ಯಾಯರಾಗಿದ್ದರು. ತಾಯಿ ಶಂಕರಮ್ಮನವರು. ಫೆ.೧೨, ೧೮೯೦ ರಲ್ಲಿ ಜನಿಸಿದರು. ಮೈಸೂರಿನ ದೇವೀರಮ್ಮಣ್ಣಿ ಅಗ್ರಹಾರದಲ್ಲಿ ವಾಸ್ತವ್ಯಹೂಡಿದ್ದ ಅವರ ಮನೆಯನ್ನು ಮಹಾರಾಜರೇ ಕೊಟ್ಟಿದ್ದರು. ಶಾಸ್ತ್ರಿಗಳಿಗೆ ಮನೆಯೇ ಪಾಠಶಾಲೆ, ಮತ್ತು ತಂದೆಯವರೇ ಶಿಕ್ಷಕರು. ಅವರ ಮೊದಲ ಪಾಠ, " ಓಂ ನಮಃ ಶಿವಾಯ. ತಮ್ಮ ೮ನೆ ವರ್ಷದಲ್ಲೇ ತಾಯಿಯವರ ಅಕಾಲನಿಧನದಿಂದ ತಂದೆಯವರ ಸಾನ್ನಿಧ್ಯ ಹೆಚ್ಚಾಯಿತು.  ಅವರು ತಂದೆಯವರ ಜೊತೆಗೇ ಪಾಠಶಾಲೆಗೆ ಹೋಗುತ್ತಿದ್ದರು.
ಕೃಷ್ಣಶಾಸ್ತ್ರಿಗಳ ವೇಶಭೂಷಣಗಳು :
ಪಂಚೆ, ಶರ್ಟ್, ತಲೆಯಮೇಲೆ ಒಂದು ಟೋಪಿ, ಮತ್ತು ತಲೆಯಲ್ಲಿ ಜುಟ್ಟು ಇತ್ತು. ಹಣೆಯಲ್ಲಿ ತಿದ್ದಿದ ಗಂಧಾಕ್ಷತೆ. ಎಲ್ಲಿ ಹೋಗಬೇಕಾದರೂ ಬರಿಕಾಲಿನಲ್ಲಿಹೋಗುತ್ತಿದ್ದರು. ಶಾಲೆಯಲ್ಲಿ ಎಲ್ಲರಿಗಿಂತ ತಾವೇ ಮೊದಲಿಗರು. ಅವರಿಗೆ ವಿದ್ಯಾರ್ಥಿವೇತನ ಸಿಕ್ಕ ಮೊದಲ ತಿಂಗಳಲ್ಲೇ, ಒಂದು ಪುಸ್ತಕ ಖರೀದಿಸಿದರು. ಅದರ ಹೆಸರು," ಆನಂದ ಮಠ."
ವೃತ್ತಿಜೀವನ : (ಜಿಲ್ಲಾ ಕಛೇರಿ ಗುಮಾಸ್ತರಿಂದ- ಕನ್ನಡ ಪ್ರಾಧ್ಯಾಪಕರವರೆಗೆ)
ಗವರ್ನಮೆಂಟ್ ಕಾಲೇಜಿನಲ್ಲಿ ತಮ್ಮ ಬಿ.ಎ. ಪರೀಕ್ಷೆ ಪಾಸ್ ಮಾಡಿದರು. ಇಂಗ್ಲೀಷ್ ನಲ್ಲಿ ಕೇವಲ ಒಂದು ಅಂಕದಿಂದ ನಪಾಸ್ ಆಗಿದ್ದರು. ೧೯೧೩ ರಲ್ಲಿ ಅದೊಂದು ವಿಷಯಕ್ಕೆ ಪರೀಕ್ಷೆಗೆ ಕುಳಿತುಕೊಂಡು ತೇರ್ಗಡೆಯಾದರು. ಅದೇವರ್ಷದಲ್ಲಿ ಅವರಿಗೆ ಮೈಸೂರು ಜಿಲ್ಲಾ ಕಛೇರಿಯಲ್ಲಿ ಗುಮಾಸ್ತರ ಕೆಲಸ ಸಿಕ್ಕಿತು. ವೇತನ ತಿಂಗಳಿಗೆ ೩೫/-ರೂಪಾಯಿಗಳು. ಅಲ್ಲಿ ೬ ತಿಂಗಳು ಕೆಲಸಮಾಡಿ, ಬೆಂಗಳೂರಿನ  ಸೆಂಟ್ರೆಲ್ ಕಾಲೇಜ್ ನ ಕನ್ನಡವಿಭಾಗದಲ್ಲಿ, ಅಸಿಸ್ಟೆಂಟ್ ಮಾಸ್ಟರ್ ಆಗಿ ಸೇರಿ ಕೆಲಸಮಾಡಿದರು. ಮುಂದಿನ ವರ್ಷ ಅವರ ಸ್ಥಾನದ ಹೆಸರು, "ಟ್ಯೂಟರ್"  ಎಂದಾಯಿತು. ಸೆಂಟ್ರಲ್ ಕಾಲೇಜಿನಲ್ಲಿ ಎಲ್ಲಾಭಾಷೆಗಳ ಒಂದೊಂದು ಸಂಘವಿದ್ದ ಕಾಲ ಅದು. ದುರದೃಷ್ಟವಶಾತ್ ಕನ್ನಡ ಭಾಷೆಯ ಸಂಘವಿರಲಿಲ್ಲ.
ಸೆಂಟ್ರೆಲ್ ಕಾಲೇಜಿನಲ್ಲಿ, ಪ್ರಬುದ್ಧಕರ್ನಾಟಕ ಪತ್ರಿಕೆಯ ಆರಂಭ:
ಎ. ಆರ್. ಕೃಷ್ಣಶಾಸ್ತ್ರಿಗಳು ಕನ್ನಡಸಂಘವೆಂಬ ಸಂಸ್ಥೆಯನ್ನು ಪ್ರಾರಂಭಿಸಿದರು. ಮುಂದಿನ ವರ್ಷ '"ಪ್ರಬುದ್ಧ ಕರ್ನಾಟಕ"' ತ್ರೈಮಾಸಿಕ ಪತ್ರಿಕೆಪತ್ರಿಕೆಯನ್ನು ಆರಂಭಿಸಿದರು. ಆಗಿನಕಾಲದಲ್ಲಿ ಕನ್ನಡ ಓದುವವರು, ಅದರಲ್ಲಿ ಬರೆಯುವವರು ಇರಲೇ ಇಲ್ಲವೆನ್ನಬಹುದು. ಶಾಸ್ತ್ರಿಯವರಿಗೋ ಕನ್ನಡ ಸಂಘ ಮತ್ತು ಪ್ರಬುದ್ಧ ಕರ್ನಾಟಕಗಳು ಎರಡು ಕಣ್ಣಿನಷ್ಟು ಪ್ರಮುಖವಾದವುಗಳು. ಮನೆ ಮನೆಗಳಿಗೂ ಹೋಗಿ ಕನ್ನಡಲ್ಲಿ ಹೆಚ್ಚು ಹೆಚ್ಚು ಬರೆಯಲು ಯುವಜನರನ್ನು ಪ್ರೋತ್ಸಾಹಿಸಿದರು. ತಪ್ಪುಗಳನ್ನು ತಾವೇ ತಿದ್ದಿ ಪ್ರಕಟಪಡಿಸುತ್ತಿದ್ದರು. ಅಲ್ಲಿ ಟ್ಯೂಟರ್ ಆಗಿದ್ದಾಗಲೇ ತಾವೇ ಸ್ವತಃ ಓದಿಕೊಂಡು ಎಮ್. ಎ. ಪರೀಕ್ಷೆ ಪಾಸುಮಾಡಿದರು. ೧೯೧೯ ರಲ್ಲಿ ಅವರಿಗೆ ಓರಿಯೆಂಟಲ್ ಲೈಬ್ರರಿಯಲ್ಲಿ ಸಂಶೋಧಕ ವಿಜ್ಞಾನಿಯ ಕೆಲಸ ಸಿಕ್ಕಿತು. ಅವರು ಅಲ್ಲಿನ ಲೆಕ್ಕ-ಪತ್ರ, ಪುಸ್ತಕಗಳ ಮಾರಾಟದ ವ್ಯವಸ್ಥೆಗಳನ್ನೂ ನೋಡಿಕೊಳ್ಳಬೇಕಾಗಿತ್ತು. ಆದ್ದರಿಂದ ಹೆಚ್ಚು ಸಂಶೋಧನೆಗಳನ್ನು ಮಾಡಲಾಗಲಿಲ್ಲ. ಇವರಿಗೆ ಪ್ರೊ. ಟಿ. ಎಸ್. ವೆಂಕಣ್ಣಯ್ಯನವರು ಹತ್ತಿರದ ಗೆಳೆಯರು. ಎ. ಆರ್. ಕೃಷ್ಣಶಾಸ್ತ್ರಿಗಳು ಒಬ್ಬ ಘನ ವಿದ್ವಾಂಸರು. ೧೯೩೯ ರಲ್ಲಿ ಪ್ರೊ. ವೆಂಕಣ್ಣಯ್ಯನವರು ಮರಣಹೊಂದಿದರು. ಈ ಅಕಾಲ ಮರಣದಿಂದ ಶಾಸ್ತ್ರಿಗಳು ತುಂಬಾ ನೊಂದಿದ್ದರು. ಆದರೆ ಶಾಸ್ತ್ರಿಗಳನ್ನು ವೆಂಕಣ್ಣಯನವರ ಸ್ಥಾನವನ್ನು ತುಂಬಲು ವಿಶ್ವವಿದ್ಯಾಲಯದವರು ಮನವಿಮಾಡಿಕೊಂಡಿದ್ದರಿಂದ ಒಪ್ಪಿಕೊಳ್ಳಲೇಬೇಕಾಯಿತು. ಟಿ. ಎಸ್.ವೆಂಕಣ್ಣಯ್ಯ ಮತ್ತು  ಎ. ಆರ್. ಕೃಷ್ಣಶಾಸ್ತ್ರಿಗಳ ಜೋಡಿಯನ್ನು ಮಿತ್ರರು, "ಅಶ್ವಿನಿದೇವತೆಗಳು," ಎಂದು ಕರೆಯುತ್ತಿದ್ದರು. ಪ್ರೊ. ಎ. ಆರ್. ಕೃಷ್ಣ ಶಾಸ್ತ್ರಿಗಳ ಮತ್ತೊಂದು ಅಮೂಲ್ಯವಾದ ಕೊಡುಗೆ ಎಂದರೆ "'ವಚನಭಾರತ"'ವೆಂಬ ಗ್ರಂಥದ ರಚನೆ. ಸಂಸ್ಕೃತದಲ್ಲಿದ್ದ ಮಹಾಭಾರತವನ್ನು ಕನ್ನಡಕ್ಕೆ ತಂದ ಕೀರ್ತಿ ಅವರಿಗೆ ಸಲ್ಲಬೇಕು. ವಚನಭಾರತ, ೫೦೦ ಪುಟಗಳ ಸರಳ, ಸ್ಪಷ್ಟ ಲೇಖನ. ವಚನಭಾರತವನ್ನು ಏಕೆ ಓದಬೇಕು ಎನ್ನುವುದರ ಬಗ್ಗೆ ಬಹಳ ಸುಂದರವಾಗಿ ತಮ್ಮ ಪೀಠಿಕೆಯಲ್ಲಿ ಬರೆದಿದ್ದಾರೆ. ಸ್ವತಃ ದೈವಭಕ್ತರಾದರೂ, ಅವರು ತಮ್ಮ ೬೦ ನೆಯ ವರ್ಷದ ಷಷ್ಟಿಪೂರ್ತಿಯನ್ನು ನೆರೆವೇರಿಸಿಕೊಳ್ಳಲಿಲ್ಲ. ಅದರ ಬದಲಾಗಿ, ಪ್ರತಿವರ್ಷವೂ ಮಾಘ ಶುದ್ಧ ಪೂರ್ಣಿಮೆಯ ದಿನದಂದು, ಭಾರತದ ಪ್ರತಿಯನ್ನು ದೇವರಮುಂದೆ ಇಟ್ಟು, ಪೂಜಿಸಿ, ಅದರ ಪ್ರತಿಗಳನ್ನು ಎಲ್ಲರಿಗೂ ಹಂಚಿ ತೃಪ್ತಿಪಡುತ್ತಿದ್ದರು. ಅವರಿಗೆ ಸಂಸ್ಕೃತ, ಬಂಗಾಳಿ, ತಮಿಳು, ತೆಲುಗು, ಹಿಂದಿ, ಭಾಷೆಗಳಲ್ಲಿ ಪ್ರಾವೀಣ್ಯತೆ ಇತ್ತು. ಫ್ರೆಂಚ್, ಜರ್ಮನ್, ಉರ್ದುಭಾಷೆಗಳನ್ನೂ ಅವರು ಕಲಿತುಕೊಂಡರು. ವಚನಭಾರತ ಬರೆದ ಸ್ವಲ್ಪದಿನದಲ್ಲೇ, ಅವರಿಗೆ ಬೆಂಗಳೂರಿಗೆ ವರ್ಗವಾಯಿತು. ಬಸವನಗುಡಿಯ ೨ ನೆಯ ರಸ್ತೆಯಲ್ಲಿದ್ದ ಅವರಮನೆಯ ರಸ್ತೆಯನ್ನು, ಎ. ಆರ್. ಕೃಷ್ಣ ಶಾಸ್ತ್ರಿ ರೋಡ್, ಎಂದು ನಾಮಕರಣಮಾಡಲಾಯಿತು.
ನಿವೃತ್ತಿಯ ನಂತರವೂ ಕೆಲಸಕ್ಕೆ ಆಹ್ವಾನ :
ಅವರು ನಿವೃತ್ತರಾದಮೇಲೂ ಕನ್ನಡದಲ್ಲಿ ಪಾಠಹೇಳಲು ಕರೆ ಬಂದದ್ದು, ನ್ಯಾಷನಲ್ ಕಾಲೇಜ್ ನಲ್ಲಿ. ಅವರು ಒಪ್ಪಿಕೊಂಡರು. ವರ್ಷಗಳಕಾಲ ಸೇವೆಮಾಡಿಯೂ ಒಂದು ಪೈಸ ಮುಟ್ಟಲಿಲ್ಲ. ಆಗ ಪಾಠಹೇಳುವಾಗಲೂ ಕಟ್ಟುನಿಟ್ಟಾಗಿ ಸಮಯ ಪಾಲನೆ ಮಾಡುತ್ತಿದ್ದರು. ಪ್ರತಿ ದಿನ ಮಾರನೆಯ ದಿನದ ಪಾಠಕ್ಕೆ ಸಿದ್ಧತೆ ನಡೆಯುತ್ತಿತು. ಸ್ಪಷ್ಟವಾಗಿ ಕೊನೆಯ ಬೆಂಚಿನ ವಿದ್ಯಾರ್ಥಿಗೂ ಚೆನ್ನಾಗಿ ಕೇಳಿಸುವಷ್ಟು ಜೋರಾಗಿ ಪಾಠ ಮಾಡುತ್ತಿದ್ದರು. ಅವರು ಬಂಗಾಳಿ ಭಾಷೆಯನ್ನು ಕಲಿತರು. ಭಾರತ ಸಾಹಿತ್ಯ ಅಕ್ಯಾಡಮಿಯವರು,ಬಂಕಿಮ ಚಂದ್ರ ಪುಸ್ತಕಕ್ಕೆ, ೧,೦೦೦ ರೂಪಾಯಿ ಬಹುಮಾನ, ತಾಮ್ರಪತ್ರಕೊಟ್ಟು ಗೌರವಿಸಿದರು. ಆಗ ೭೦ ವರ್ಷ. ಆರೋಗ್ಯ ಚೆನ್ನಾಗಿಲ್ಲದಿದ್ದರಿಂದ ಆ ಪ್ರಶಸ್ತಿಯನ್ನು ಅವರ ಮನೆಯಲ್ಲೇ ಮಿತ್ರರಮುಂದೆ ಕೊಡಲಾಯಿತು. ನಿರಾಡಂಬರ ವ್ಯಕ್ತಿ, ಹೊಗಳಿಕೆ, ಸಭೆ, ಭಾಷಣಗಳನ್ನು ಅವರು ಹೆಚ್ಚಿಗೆ ಇಷ್ಟಪಡುತ್ತಿರಲಿಲ್ಲ. ಅವರ ಮೊಮ್ಮಕ್ಕಳಾದ, ನಿರ್ಮಲ ಮತ್ತು ಭಾರತಿಯವರಿಗೆ ಅರ್ಥವಾಗುವುದು ಕಷ್ಟ ಎಂದು ತೋರಿದಾಗ, ಅವರು "ನಿರ್ಮಲಭಾರತಿ" ಎಂಬ ಪುಸ್ತಕವನ್ನು ಕೇವಲ ಮಕ್ಕಳಿಗಾಗಿಯೇ ಬರೆದರು. ಅವರ ಅಭಿಮಾನಿಗಳು, ಗೆಳೆಯರು ತಮ್ಮ ಗೌರವವನ್ನು ಸಲ್ಲಿಸಲು ಅವರಿಗೆ  "ಅಭಿವಂದನ" ಎಂಬ ಗ್ರಂಥವನ್ನು ಹೊರತಂದರು. ಈಗ ಶಾಸ್ತ್ರಿಗಳು ಅದಕ್ಕೆ ವಿರೋಧಿಸಲಿಲ್ಲ. ಪ್ರಶಸ್ತಿಯನ್ನು ಮೈಸೂರು ವಿಶ್ವವಿದ್ಯಾನಿಲಯದ ಕ್ರಾಫರ್ಡ್ ಹಾಲ್ ನಲ್ಲಿ  ದಯಪಾಲಿಸಲಾಯಿತು. ಅವರ ೭೩ ನೆಯ ವಯಸ್ಸಿನಲ್ಲಿ, ತಮ್ಮ ಕೊನೆಯ ಕೃತಿ ನಿಬಂಧಮಾಲ ಬರೆಯಲು ಪ್ರಾರಂಭಿಸಿದರು. ಆದರೆ, ೧, ಫೆ, ೧೯೬೮ ರಲ್ಲಿ ನಿಧನರಾದರು. ಅವರು ಹೊರಗೆ ವಜ್ರದಷ್ಟು ಕಠೋರವಾಗಿ ಕಂಡರೂ ಅವರ ಮನಸ್ಸು ಹೂವಿನಷ್ಟು ಮೃದುವಾಗಿತ್ತು. ಕನ್ನಡಭಾಷೆಗೆ ಅವರು ಕೊಟ್ಟ ಕೊಡುಗೆಯನ್ನು ಗಮನಿಸಿ, ಮೈಸೂರು ವಿಶ್ವವಿದ್ಯಾನಿಲಯ "ಗೌರವ ಡಿ.ಲಿಟ್ ," ಪದವಿಯನ್ನು ಕೊಟ್ಟು ಪುರಸ್ಕರಿಸಿದರು. ಅದೇ ವರ್ಷದಲ್ಲಿ, ಸಾಹಿತ್ಯ ಅಕ್ಯಾಡಮಿ ಪ್ರಶಸ್ತಿಯೂ ಬಂತು. ೧೯೪೧ರಲ್ಲಿ ಹೈದರಾಬಾದಿನಲ್ಲಿ ಜರುಗಿದ ೨೬ ನೆಯ ಕನ್ನಡ ಸಾಹಿತ್ಯ ಸಮ್ಮೇಳನ ದ ಅಧ್ಯಕ್ಷರಾಗಿದ್ದರು.
ಬಿರುದು ಮತ್ತು ಪ್ರಶಸ್ತಿಗಳು:
"ಕನ್ನಡಕುಲಸಾರಥಿ", "ಕನ್ನಡ ಕುಲಗುರು",  ಎಂದು ಅವರ ಶಿಷ್ಯರುಗಳು ಮತ್ತು ಅಭಿಮಾನಿಗಳು ಕರೆಯುತ್ತಿದ್ದರು. ವಿಶ್ವವಿದ್ಯಾಲಯದ ಪದವಿದಾನ ಸಮಾರಂಭಗಳಲ್ಲಿ, ಶಾಸ್ತ್ರಿಗಳು ಕಂಚಿನಕಂಠದಲ್ಲಿ ಕನ್ನಡದಲ್ಲೇ ಮಾತನಾಡುತ್ತಿದ್ದದ್ದು,  ದಾಖಲೆಗೆ ಪಾತ್ರವಾದ ಸಂಗತಿ.
ನೋಡಿ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಕೃಷ್ಣಶಾಸ್ತ್ರೀ, ಎ ಆರ್
ಸೋಮಶೇಖರ ಇಮ್ರಾಪೂರ
ಸೋಮಶೇಖರ ಇಮ್ರಾಪೂರ  ಇವರು ಗದಗ ಜಿಲ್ಲೆಯ ರೋಣ ತಾಲೂಕಿನ ಅಬ್ಬಿಗೇರಿಯಲ್ಲಿ ೧೯೪೦ ಫೆಬ್ರುವರಿ ೧೪ರಂದು ಜನಿಸಿದರು.
ಸಾಹಿತ್ಯ
ಡಾ| ಸೋಮಶೇಖರ ಇಮ್ರಾಪೂರ  ಇವರ ಕೃತಿಗಳು ಇಂತಿವೆ:
ಉಲ್ಲೇಖ
‌        <References />
ಇದನ್ನೂ ಓದಿ
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು
ಅಕ್ಟೋಬರ್ ೧೦
ಅಕ್ಟೋಬರ್ ೧೦ - ಅಕ್ಟೋಬರ್ ತಿಂಗಳ ಹತ್ತನೆಯ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೮೩ನೇ (ಅಧಿಕ ವರ್ಷದಲ್ಲಿ ೨೮೪ನೇ) ದಿನ.
ಹೊರಗಿನ ಸಂಪರ್ಕಗಳು
ವರ್ಗ:ಅಕ್ಟೋಬರ್‍ನ ದಿನಗಳು ೧
ಬಚೇಂದ್ರಿ ಪಾಲ್‌
ಬಚೇಂದ್ರಿ ಪಾಲ್‌ ಪರ್ವತಾರೋಹಣ ಸಾಹಸ ಮಾಡಿದ ಒಬ್ಬ ಭಾರತೀಯ ಮಹಿಳೆ. thumb|ಬಚೇಂದ್ರಿ ಪಾಲ್ಗೌರವಗಳು/ಪ್ರಶಸ್ತಿಗಳು
ಮೌಂಟೇನಿಯರಿಂಗ್ ಫೌಂಡೇಶನ್ ಆಫ್ ಇಂಡಿಯಾದಿಂದ ಪರ್ವತಾರೋಹಣದಲ್ಲಿ ಶ್ರೇಷ್ಠತೆಗಾಗಿ ಚಿನ್ನದ ಪದಕ (1984)[7]
ಪದ್ಮಶ್ರೀ ಪ್ರಶಸ್ತಿ (1984).[8]
ಭಾರತ ಸರ್ಕಾರದಿಂದ ಅರ್ಜುನ ಪ್ರಶಸ್ತಿ (1986).
ಕೋಲ್ಕತ್ತಾ ಲೇಡೀಸ್ ಸ್ಟಡಿ ಗ್ರೂಪ್ ಪ್ರಶಸ್ತಿ (1986).
ಗಿನ್ನೆಸ್ ವಿಶ್ವ ದಾಖಲೆಗಳಲ್ಲಿ ಪಟ್ಟಿ ಮಾಡಲಾಗಿದೆ (1990).
ಭಾರತ ಸರ್ಕಾರದಿಂದ ರಾಷ್ಟ್ರೀಯ ಸಾಹಸ ಪ್ರಶಸ್ತಿ (1994).
ಉತ್ತರ ಪ್ರದೇಶ ಸರ್ಕಾರದಿಂದ ಯಶ್ ಭಾರತಿ ಪ್ರಶಸ್ತಿ (1995).
ಹೇಮಾವತಿ ನಂದನ್ ಬಹುಗುಣ ಗರ್ವಾಲ್ ವಿಶ್ವವಿದ್ಯಾಲಯದಿಂದ ಪಿಎಚ್‌ಡಿ ಗೌರವ ಪದವಿ (1997).
ಸಂಸ್ಕೃತಿ ಸಚಿವಾಲಯ, ಮಧ್ಯಪ್ರದೇಶ ಸರ್ಕಾರದ ಮೊದಲ ವೀರಾಂಗಣ ಲಕ್ಷ್ಮೀಬಾಯಿ ರಾಷ್ಟ್ರೀಯ ಪ್ರಶಸ್ತಿ (2013-14) [9] [10]
ಸಂದರ್ಭ
ಆರಂಭಿಕ ಜೀವನ
ಬಚೇಂದ್ರಿ ಪಾಲ್‌ 1954ರಲ್ಲಿ, ಗಢವಾಲ್‌ನ ನಕೂರಿ ಎಂಬ ಗ್ರಾಮದಲ್ಲಿ, ಅತ್ಯಂತ ಸೀಮಿತ ಆರ್ಥಿಕ ಆದಾಯದ ಸ್ಥಿತಿಯ ಕುಟುಂಬದಲ್ಲಿ ಜನಿಸಿದರು.
ಅವರ ತಂದೆ ಕಿಶನ್‌ ಸಿಂಗ್ ಪಾಲ್‌ ಸಣ್ಣ ಪ್ರಮಾಣದ ವ್ಯಾಪಾರಿಯಾಗಿದ್ದರು. ಇವರು ಗೋಧಿ ಹಿಟ್ಟು ಮತ್ತು ಅಕ್ಕಿಯಂತಹ ದಿನಸಿ ಪದಾರ್ಥಗಳನ್ನು ಭಾರತದಿಂದ ಟಿಬೆಟ್‌ ಕಡೆಗೆ ಹೇಸರಗತ್ತೆ ಮತ್ತು ಮೇಕೆಗಳ ಮೇಲೆ ಸಾಗಿಸುತ್ತಿದ್ದರು. ಅಂತಿಮವಾಗಿ,ಅವರು ಉತ್ತರಕಾಶಿಯಲ್ಲಿ ನೆಲೆಸಿದರು. ಅಲ್ಲಿ ಅವರಿಗೆ ವಿವಾಹವಾಗಿ, ಐವರು ಮಕ್ಕಳಾದರು. ಇವರಲ್ಲಿ ಬಚೇಂದ್ರಿ ಮೂರನೆಯವರು. ಬಾಲ್ಯದಲ್ಲಿ ಬಚೇಂದ್ರಿ ಬಹಳ ಚುರುಕಿನಿಂದಿರುತ್ತಿದ್ದರು. ಅವರ ಶಾಲಾ ವ್ಯಾಸಂಗ ಹಾಗೂ ಕ್ರೀಡೆಗಳಲ್ಲಿ ಮುಂದಿದ್ದರು. ಆದರೂ ಕೆಲವೊಮ್ಮೆ ಸಣ್ಣ-ಪುಟ್ಟ ತರಲೆ ಕೃತ್ಯಗಳಿಗಾಗಿ ಒಂಟಿಯಾಗಿರುತ್ತಿದ್ದರಲ್ಲದೇ,ದಂಡನೆಗೆ ಗುರಿಯಾಗುತ್ತಿದ್ದರು. ಬಚೇಂದ್ರಿ ತಮ್ಮ 12ನೆಯ ವಯಸ್ಸಿನಲ್ಲಿ ಮೊದಲ ಬಾರಿಗೆ ಪರ್ವತಾರೋಹಣ ಮಾಡಿದರು. ತಮ್ಮ ಸಹಪಾಠಿಗಳೊಡನೆ ಶಾಲೆಯಿಂದ ವಿಹಾರಪ್ರವಾಸ ಹೋಗಿದ್ದಾಗ, 13,123 ಅಡಿ ಎತ್ತರದ ಶಿಖರವನ್ನೇರಿದರು. ಆಗಲೇ ಕತ್ತಲು ಆವರಿಸಿದ್ದ ಕಾರಣ ಈ ಗುಂಪು ಅವರೋಹಣ ಮಾಡಲಾಗಲಿಲ್ಲ. ಆಹಾರ ಮತ್ತು ಹೊದಿಕೆಯಿಲ್ಲದೇ ಆ ರಾತ್ರಿ ಅವರು ಕಳೆಯಬೇಕಾಯಿತು. ಈ ಅನುಭವವು ಬಚೇಂದ್ರಿಯ ಮನದಲ್ಲಿ ಅಚ್ಚುಳಿದಿತ್ತು. ಸಾಹಸ ಮತ್ತು ಪರ್ವತಗಳ ಬಗ್ಗೆ ಒಲವನ್ನು ಹೆಚ್ಚಿಸಿತು. ಬಹಳಷ್ಟು ಅಡ್ಡಿ,ಇತಿಮಿತಿಗಳಿದ್ದರೂ ಬಚೇಂದ್ರಿ ಪಾಲ್‌ ಶಾಲಾ ವ್ಯಾಸಂಗ ಮುಂದುವರೆಸಿ ಸಂಪೂರ್ಣಗೊಳಿಸಿದರು. ಆ ಶಾಲೆಯ ಪ್ರಾಂಶುಪಾಲರ ಒತ್ತಾಯದ ಮೇರೆಗೆ, ಬಚೇಂದ್ರಿಯನ್ನು ಅವರ ಹೆತ್ತವರು ಕಾಲೇಜ್‌ ವ್ಯಾಸಂಗಕ್ಕೆ ಸೇರಿಸಿದರು. ವ್ಯಾಸಂಗ ಮುಗಿಸಿ ಪದವಿ ಪಡೆಯುವಲ್ಲಿ ಬಚೇಂದ್ರಿ ತಮ್ಮ ಗ್ರಾಮದ ಮೊದಲ ವ್ಯಕ್ತಿಯಾದರು. ತಮ್ಮ ಪದವಿ ವ್ಯಾಸಂಗ ನಡೆಸುತ್ತಿರುವಾಗಲೇ, ಬಂದೂಕು ಗುರಿ ಇಡುವ ಸ್ಪರ್ಧೆಯಲ್ಲಿ ಇತರೆ ಪುರುಷರು ಮತ್ತು ಮಹಿಳೆಯರನ್ನು ಹಿಂದಿಕ್ಕಿ ಅಗ್ರಸ್ಥಾನ ಗಳಿಸಿಕೊಂಡರು. ಆನಂತರ, ಅವರು ಕಲಾ ವಿಷಯದಲ್ಲಿ ಸ್ನಾತಕೋತ್ತರ ಪದವಿ ಹಾಗೂ ಶಿಕ್ಷಣ ವಿಷಯದಲ್ಲಿ ಪದವಿ ಸಹ ಗಳಿಸಿದರು.
ಆದರೂ ಪಟ್ಟು ಹಿಡಿದ ಬಚೇಂದ್ರಿ ತಮ್ಮ ನಿರ್ಧಾರದಿಂದ ಹಿಂದೆ ಸರಿಯಲಿಲ್ಲ. ಅವರು ನೆಹ್ರೂ ಪರ್ವತಾರೋಹಣ ಸಂಸ್ಥೆ (ಎನ್‌ಐಎಮ್‌) ಸೇರಿದರು. ಆಗ ಅತ್ಯುತ್ತಮ ವಿದ್ಯಾರ್ಥಿ ಎನಿಸಿ, ವಿಶ್ವದಲ್ಲಿಯೇ ಅತ್ಯುನ್ನತ ಗೌರಿಶಂಕರ (ಎವರೆಸ್ಟ್‌) ಶಿಖರ ಏರುವ ಕ್ಷಮತೆಯುಳ್ಳವರು ಎನಿಸಿಕೊಂಡರು. ಎನ್‌ಐಎಮ್‌ನಲ್ಲಿರುವಾಗಲೇ, 1982ರಲ್ಲಿ ಬಚೇಂದ್ರಿ ಪಾಲ್‌ (21,000 ಅಡಿ) ಎತ್ತರದ ಗಂಗೋತ್ರಿ 1 ಹಾಗೂ (19,091 ಅಡಿ) ಎತ್ತರದ ರುದುಗಾರಿಯಾ ಶಿಖರಗಳನ್ನು ಏರಿದರು. ಆ ಸಮಯದಲ್ಲಿ, ಮಹಿಳೆಯರಿಗೆ ಪರ್ವತಾರೋಹಣ ತರಬೇತಿ ನೀಡಲೆಂದು ಸ್ಥಾಪನೆಯಾದ ರಾಷ್ಟ್ರೀಯ ಸಾಹಸ ಶಾಲೆಯಲ್ಲಿ ಬೋಧಕ ತರಬೇತುದಾರರಾಗಿ ಬಚೇಂದ್ರಿ ಅವರಿಗೆ ಅವಕಾಶ ಲಭಿಸಿತು.
ಆರೋಹಣ
ಆಗ 1984ರಲ್ಲಿ, "ಎವರೆಸ್ಟ್‌'84", ಎನ್ನಲಾದ, ಎವರೆಸ್ಟ್‌ ಶಿಖರದ ನಾಲ್ಕನೆಯ ಆರೋಹಣವನ್ನು ಭಾರತವು ನಿಗದಿಪಡಿಸಿತ್ತು. ಆರು ಮಂದಿ ಭಾರತೀಯ ಮಹಿಳೆಯರು ಹಾಗೂ ಹನ್ನೊಂದು ಮಂದಿ ಪುರುಷರ ಉತ್ಕೃಷ್ಟ ತಂಡದ ಸದಸ್ಯರಲ್ಲಿ ಬಚೇಂದ್ರಿ ಒಬ್ಬರಾಗಿ ಆಯ್ಕೆಯಾದರು. ಈ ತಂಡವು ಎವರೆಸ್ಟ್‌ ಶಿಖರದ (ನೇಪಾಳಿ ಭಾಷೆಯಲ್ಲಿ ಸಾಗರಮಾತಾ ಎನ್ನಲಾಗಿದೆ) ಆರೋಹಣ ಯತ್ನಿಸಲು ವಿಶೇಷ ಅವಕಾಶ ಪಡೆದಿತ್ತು. ಈ ಆಯ್ಕೆಯಿಂದಾಗಿ ಬಚೇಂದ್ರಿಗೆ ಅಪಾರ ಖುಷಿ,ಅತ್ಯಾನಂದ ಮತ್ತು ರೋಮಾಂಚನವಾಯಿತು. ಅದೇ 1984ರ ಮಾರ್ಚ್‌ ತಿಂಗಳಲ್ಲಿ ಈ ತಂಡ ನೇಪಾಳದ ರಾಜಧಾನಿ ಕಾಠ್ಮಾಂಡು ನಗರದೆಡೆಗೆ ಚಲಿಸಿತು. ಇಲ್ಲಿಂದ ತಂಡವು ಮುಂದೆ ಸಾಗಿತು. ಎವರೆಸ್ಟ್‌ ಶಿಖರವನ್ನು ಮೊದಲ ಬಾರಿಗೆ ಕಣ್ಣಾರೆ ಕಂಡ ಬಚೇಂದ್ರಿ ಹೀಗೆ ಸ್ಮರಿಸಿಕೊಂಡರು: '''ಬೆಟ್ಟದವಾಸಿಗಳಾದ ನಾವು ಪರ್ವತಗಳನ್ನು ಎಂದಿಗೂ ಪೂಜಿಸುತ್ತಿರುವೆವು... ಆದ್ದರಿಂದ, ಮೊದಲ ಬಾರಿಗೆ ಎವರೆಸ್ಟ್‌ ಶಿಖರವನ್ನು ನೋಡಿದ ನನಗೆ ಬಹಳಷ್ಟು ಭಾವುಕತೆ- ಭಕ್ತಿಯುಂಟಾದವು.'''